ΤΑ ΜΟΝΑ ΑΠΟΔΕΚΤΑ ΣΤΟ ΝΕΟ ΚΟΥΠΟΝΙ | Ματσωμένος Γάτος - Όλα για το Στοίχημα\nΔυάδα αποθεραπείαςΑκόμα ένα γεμάτο Σαββατοκύριακο αποτελεί πλέον παρελθόν και σήμερα μένουν τα... απόνερα. Πιο συγκεκριμένα, θα πάω χαλαρά με μια δυάδα η οποία βέβαια μπορεί να Στηρίγματα σε τρεις βαρβάτες έδρεςΣκάλισα πολύ το σημερινό πρόγραμμα για να βγάλω τρία δυνατά σημεία. Κατέληξα σε τρεις άσους τους οποίους θα παίξω μονούς αλλά θα ρίξω ψιλά και Ένα απ' όλα με σύστημαΠολλά τα σημερινά ματς. Με προσοχή διάλεξα ένα σημείο από Σούπερ Λίγκα, Πρέμιερ Λιγκ, Καμπιονάτο και Μπουντεσλίγκα. Η Μπέρνλι πιστεύω ότι δεν θα χάσει από Μικρές ΓαλλιδούλεςΣήμα κατατεθέν της Παρασκευής είναι η Ligue 2. Κι επειδή δεν μού γεμίζει τίποτα το μάτι από το υπόλοιπο πρόγραμμα της ημέρας θα πάρω τρεις 13 Σκοράκια στο Europa LeagueΜου στέλνετε πολλά mail και ζητάτε να ανεβάσω σκοράκια για το champions league και το europa league. Θα σας την κάνω τη χάρη σήμερα, όχι Europa League: Μια εξάδα με Χ!Μια εξάδα με ισοπαλίες έχω επιλέξει για σήμερα. Προσωπικά θα τα παίξω όλα μονά, αλλά φυσικά θα ρίξω και ένα γερό σύστημα που θα ζητάω ΤΑ ΜΟΝΑ ΑΠΟΔΕΚΤΑ ΣΤΟ ΝΕΟ ΚΟΥΠΟΝΙ\nΜαγεύει το ντέρμπι των αιωνίων. Ο Παναθηναϊκός για την ελπίδα και ο Ολυμπιακός για τον τίτλο αναμετρώνται την Κυριακή στη Λεωφόρο. Ο Παναιτωλικός δοκιμάζεται στην Κομοτηνή από τον Πανθρακικό, ο ΠΑΣ στη Μυτιλήνη από την Καλλονή και ο Ατρόμητος στο Ηράκλειο από τον Εργοτέλη. Ντέρμπι «παραμονής» στη Ν. Σμύρνη ανάμεσα σε Πανιώνιο και Λεβαδειακό. Ντέρμπι «Τσάμπιονς Λιγκ» στην Αγγλία ανάμεσα σε Σαουθάμπτον-Λίβερπουλ, Κρίσταλ Πάλας–Άρσεναλ και Σουόνσι-Μάντσεστερ Γιουνάιτεντ. Στην Ιταλία Σαμπντόρια-Τζένοα κονταροχτυπιούνται για τα πρωτεία στην πόλη. Η Ίντερ έχει δύσκολη αποστολή στο Κάλιαρι και η Ρόμα στη Βερόνα. Δείτε την ανάλυση των πιο δυνατών μονών αποδεκτών αγώνων και τις αποδόσεις τους:\nΑΣΤΟΝ ΒΙΛΑ – ΣΤΟΟΥΚ ΣΙΤΙ\nΜε νέο προπονητή τον Τιμ Σέργουντ η Άστον Βίλα\nΑποκλεισμός με βαριά ήττα 4-1 για τη Στόουκ\nΌταν παίζει με τη Λέστερ κερδίζει η Άστον Βίλα. Η τελευταία της νίκη στο πρωτάθλημα σημειώθηκε στις 7 Δεκεμβρίου με 2-1 επί της Λέστερ. Από τότε σε 10 ματς δεν κέρδισε, ενώ στα 5 τελευταία γνώρισε ισάριθμες ήττες, με αποτέλεσμα να πέσει κάτω από την γραμμή του υποβιβασμού. Η Λέστερ βρέθηκε ξανά στον δρόμο της στο κύπελλο και την κέρδισε με 2-1 παίρνοντας το εισιτήριο για την προημιτελική φάση όπου θα αντιμετωπίσει εντός έδρας την Γουέστ Μπρομ. Κρίσιμο είναι το ματς με την Στόουκ και θέλει πάση θυσία την νίκη για να ανακάμψει και να περάσει πάνω από την διαχωριστική γραμμή. Μεγάλο της πρόβλημα είναι το σκοράρισμα, αφού στα 10 τελευταία ματς πρωταθλήματος πέτυχε μόλις 2 γκολ. Εντός έδρας έχει 2 νίκες, 5 ισοπαλίες και 5 ήττες. Νέος προπονητής της ανέλαβε ο Τιμ Σέργουντ. Ο πρώην τεχνικός της Τότεναμ υπέγραψε με την Άστον Βίλα συμβόλαιο διάρκειας σχεδόν 3,5 ετών. «Είναι μεγάλη τιμή να προπονείς έναν από τους μεγαλύτερους συλλόγους του αγγλικού ποδοσφαίρου. Ανυπομονώ για την πρόκληση» δήλωσε μετά την πρόσληψή του. Η Στόουκ αποκλείστηκε από το κύπελλο με την βαριά ήττα 4-1 από την Μπλάκμπερν. Προηγήθηκε στο σκορ, αλλά στις καθυστερήσεις του α΄ ημιχρόνου βρέθηκε πίσω με 2-1 κι έμεινε με 10 παίκτες λόγω αποβολής του Κάμερον, ο οποίος θα λείψει από το ματς με την Άστον Βίλα. Στο τελευταίο παιχνίδι πρωταθλήματος έχασε με το ίδιο σκορ 4-1 εντός έδρας από την Μάντσεστερ Σίτι. Βρίσκεται στη μέση του βαθμολογικού πίνακα (9η με 34 βαθμούς) και εκτός έδρας μετράει 4 νίκες, 4 ισοπαλίες και 5 ήττες. Δεν έχασε στις 4 πρόσφατες επισκέψεις της στο Βίλα Παρκ (3 ισοπαλίες και 1 νίκη).\nΚΡΙΣΤΑΛ ΠΑΛΑΣ – ΑΡΣΕΝΑΛ\nΠροβληματίζει στο γήπεδό της η Κρίσταλ Πάλας\nΠροκρίθηκε στο κύπελλο η Άρσεναλ\nΕκτός κυπέλλου έμεινε η Κρίσταλ Πάλας, μετά την εντός έδρας ήττα της με 2-1 από τη Λίβερπουλ. Στο πρωτάθλημα έμεινε στο 1-1 στο γήπεδό της στο τελευταίο ματς με την Νιούκαστλ. Βρίσκεται στην 13η θέση, με 27 βαθμούς, σε απόσταση 5 πόντων από την γραμμή του υποβιβασμού. Προβληματίζει στο γήπεδό της όπου έχει μαζέψει 12 βαθμούς (3 νίκες, 3 ισοπαλίες και 6 ήττες) έναντι 15 που πήρε στα εκτός έδρας παιχνίδια της! Η Άρσεναλ κέρδισε με 2-0 την Μίντλεσμπρο και προκρίθηκε στα προημιτελικά του κυπέλλου, όπου θα δώσει το εκτός έδρας ντέρμπι με τη Μάντσεστερ Γιουνάιτεντ. Στο τελευταίο ματς πρωταθλήματος επικράτησε με 2-1 της Λέστερ. Βρίσκεται στην 5η θέση, με 1 πόντο διαφορά από την 4η Σαουθάμπτον και 2 από την 3η Μάντσεστερ Γιουνάιτεντ. Εκτός έδρας έχει σημειώσει 5 νίκες, 3 ισοπαλίες και 5 ήττες. Κέρδισε με 0-2 στην τελευταία επίσκεψή της στο «Σέλχαρστ Παρκ». Ακολουθεί την Τετάρτη το πρώτο της παιχνίδι στην φάση των 16 του Τσάμπιονς Λιγκ, εντός έδρας με την Μονακό.\nΧΑΛ – ΚΠΡ\nΟι 2 επιτυχίες ανέβασαν την Χαλ\nΠρώτο διπλό για την ΚΠΡ\nΆνεμος αισιοδοξίας πνέει στην Χαλ μετά τις 2 τελευταίες επιτυχίες στο πρωτάθλημα, που την ανέβασαν πάνω από την γραμμή του υποβιβασμού. Πήρε εκτός έδρας ισοπαλία 1-1 από την Μάντσεστερ Σίτι και κέρδισε με 2-0 εντός, την Άστον Βίλα. Κρίσιμο είναι και το παιχνίδι με την ΚΠΡ, η οποία επίσης δίνει μάχη για να σωθεί κι έχει 1 βαθμό λιγότερο. Εντός έδρας η Χαλ μετράει 3 νίκες, 3 ισοπαλίες και 6 ήττες. Η ΚΠΡ πανηγύρισε την πρώτη της εκτός έδρας επιτυχία, κερδίζοντας με 0-2 τη Σάντελαντ και κατάφερε να περάσει πάνω από την διαχωριστική γραμμή (έχει καλύτερη διαφορά τερμάτων από την ισόβαθμή της Άστον Βίλα). Είχε 11 ήττες σε ισάριθμες εξόδους της. Θα επιδιώξει να φύγει αήττητη από την έδρα της Χαλ, όπου την τελευταία φορά πήρε ισοπαλία με 0-0.\nΣΑΝΤΕΡΛΑΝΤ – ΓΟΥΕΣΤ ΧΑΜ\nΈμεινε εκτός κυπέλλου η Σάντερλαντ\nΠανηγυρική πρόκριση για την Γουέστ Μπρομ\nΕκτός κυπέλλου έμεινε η Σάντερλαντ. Έχασε με 2-0 εκτός έδρας από την Μπράντφορντ. Είχε προηγηθεί η εντός έδρας ήττα της στο πρωτάθλημα με 0-2 από την ΚΠΡ. Μόλις 4 νίκες έχει πετύχει σε 25 αγωνιστικές. Έχει όμως και 12 ισοπαλίες, τις περισσότερες από κάθε άλλη ομάδα της Πρέμιερ Λιγκ. Εντός έδρας μετράει 2 νίκες, 6 ισοπαλίες και 5 ήττες. Βρίσκεται στην 15η θέση, μόλις 2 πόντους πάνω από την γραμμή του υποβιβασμού και χρειάζεται την νίκη στο ματς με την Γουέστ Μπρομ για να μη μπει σε περιπέτειες. Η Γουέστ Μπρομ πέτυχε πανηγυρική πρόκριση στο κύπελλο με 4-0 επί της Γουέστ Χαμ και στην προημιτελική φάση θα αντιμετωπίσει εκτός έδρας την Άστον Βίλα. Στο τελευταίο παιχνίδι της στο πρωτάθλημα κέρδισε με 2-0 την Σουόνσι. Παραμένει πρώτος στόχος της η εξασφάλιση της παραμονής. Είναι στο +4 από την γραμμή του υποβιβασμού. Εκτός έδρας έχει 2 νίκες, 5 ισοπαλίες και 5 ήττες. Έχασε με 2-0 την τελευταία φορά που αντιμετώπισε εκτός έδρας τη Σάντερλαντ, αλλά στις 3 προηγούμενες αναμετρήσεις τους πέτυχε 2 νίκες και πήρε 1 ισοπαλία (2-3,2-2,2-4).\nΣΟΥΟΝΣΙ – ΜΑΝΤΣΕΣΤΕΡ ΓΙΟΥΝΑΪΤΕΝΤ\nΜακριά από τα ευρωπαϊκά εισιτήρια η Σουόνσι\nΤέσσερα ματς αήττητη η Γιουνάιτεντ\nΈχασε έδαφος η Σουόνσι στο πρωτάθλημα μετά την ήττα της με 2-0 εκτός έδρας από την Γουέστ Μπρομ κι ενώ είχε προηγηθεί η ισοπαλία με 1-1 στο γήπεδό της με την Σάντερλαντ. Είναι 9η με 34 βαθμούς, αρκετά μακριά από τα ευρωπαϊκά εισιτήρια. Εντός έδρας έχει 6 νίκες, 4 ισοπαλίες και 3 ήττες. Η Μάντσεστερ Γιουνάιτεντ πήρε την πρόκριση στο κύπελλο με ανατροπή (1-3 από 1-0 που έχανε έως το 65΄) στο εκτός έδρας παιχνίδι με την Πρέστον. Στην προημιτελική φάση θα παίξει με την Άρσεναλ στο «Ολντ Τράφορντ». Συμπλήρωσε 4 παιχνίδια αήττητη στο πρωτάθλημα με 3 νίκες, 1 ισοπαλία και παραμένει στην 3η θέση, με 1 πόντο περισσότερο από την Σαουθάμπτον και 2 από την Άρσεναλ. Κυνηγάει και την 2η Μάντσεστερ Σίτι, η οποία έχει 5 βαθμούς παραπάνω. Θέλει να συνεχίσει το σερί των επιτυχιών και θα κυνηγήσει το διπλό στο Σουόνσι, σε μία έδρα όπου πέτυχε 2 νίκες κι έφερε 1 ισοπαλία, στις 3 πρόσφατες επισκέψεις της. Επιστρέφει ο Φαν Πέρσι.\nΧ = 5,75\nΑνέκαμψε η Μάντσεστερ Σίτι Χωρίς στόχους η Νιούκαστλ\nΚυνηγάει την Τσέλσι η Μάντσεστερ Σίτι, αν και είναι δύσκολο να καλυφθεί η διαφορά των 7 βαθμών. Κοιτάζει και πίσω της, με την 3η Μάντσεστερ Γιουνάιτεντ είναι στο -5. Στο τελευταίο της παιχνίδι στο πρωτάθλημα κέρδισε εκτός έδρας με 4-1 τη Στόουκ. Σε 12 ματς στο γήπεδό της μετράει 7 νίκες, 3 ισοπαλίες και 2 ήττες. Μόνο νίκες έχει στις 4 τελευταίες αναμετρήσεις της με την Νιούκαστλ (2-1,3-1,4-0,4-0). Την επόμενη Τρίτη έχει αγώνα Τσάμπιονς Λιγκ με την Μπαρτσελόνα. Επέστρεψε ο Γιάγια Τουρέ. Η Νιούκαστλ βρίσκεται στη μέση του βαθμολογικού πίνακα (11η με 32 βαθμούς) και ουσιαστικά χωρίς στόχους, αφού βρίσκεται μακριά από τα ευρωπαϊκά εισιτήρια κι έχει απόσταση ασφαλείας από τις επικίνδυνες θέσεις. Έχει αποκλειστεί και από το κύπελλο, όπως και η Μάντσεστερ Σίτι. Στο τελευταίο της παιχνίδι στο πρωτάθλημα έφερε ισοπαλία 1-1 εκτός έδρας με την Κρίσταλ Πάλας. Στα 12 παιχνίδια μακριά από το γήπεδό της μετράει 3 νίκες, 4 ισοπαλίες και 6 ήττες.\nΤΟΤΕΝΑΜ – ΓΟΥΕΣΤ ΧΑΜ\nΣε τριπλό ταμπλό … παίζει η Τότεναμ\nΑπογοήτευση στην Γουέστ Χαμ για την βαριά ήττα στο κύπελλο\nΣτην 6η θέση έπεσε η Τότεναμ μετά την ήττα με 3-2 στο «Άνφιλντ» από τη Λίβερπουλ. Κοντά της όμως σε απόσταση 2-4 βαθμών βρίσκονται οι ομάδες από την 3η έως την 5η θέση. Στόχος της είναι το εισιτήριο για το Τσάμπιονς Λιγκ. Παίζει σε 3 ταμπλό. Έχει προκριθεί στον τελικό του Λιγκ Καπ, όπου την 1η Μαρτίου στο «Γουέμπλεϊ» θα αντιμετωπίσει την Τσέλσι. Στο Γιουρόπα Λιγκ αντίπαλός της στην φάση των «32» είναι η Φιορεντίνα (πρώτο ματς το βράδυ της Πέμπτης στο «Γουάιτ Χαρτ Λέιν»). Στο πρωτάθλημα εντός έδρας έχει 7 νίκες, 2 ισοπαλίες και 4 ήττες. Η Γουέστ Χαμ απογοήτευσε στο εκτός έδρας παιχνίδι κυπέλλου με την Γουέστ Μπρομ κι έχασε εύκολα με 4-0, μένοντας εκτός διοργάνωσης. Στο πρωτάθλημα έχει καλή πορεία. Είναι 8η με 38 βαθμούς και στο τελευταίο ματς πήρε εκτός έδρας ισοπαλία με 0-0 από τη Σαουθάμπτον. Στις 12 εξόδους της έχει 3 νίκες, 5 ισοπαλίες και 4 ήττες. Ίσως επηρεαστεί από την βαριά ήττα στο κύπελλο. Στο «Γουάιτ Χαρτ Λέιν» κέρδισε στην τελευταία επίσκεψή της με 0-3, ενώ στις 3 προηγούμενες πήρε μόνο 1 βαθμό (2-0,0-0,3-1).\nΕΒΕΡΤΟΝ – ΛΕΣΤΕΡ\nΘέλει να μείνει μακριά από τις επικίνδυνες θέσεις η Έβερτον\nΣε δύσκολη θέση η Λέστερ, «καίγεται» για βαθμούς\nΠάλεψε με την Τσέλσι στο «Στάμφορντ Μπριτζ» η Έβερτον αλλά δέχτηκε το γκολ στο τέλος κι έχασε με 1-0. Την Πέμπτη για το Γιουρόπα Λιγκ αντιμετωπίζει εκτός έδρας την Γιουνγκ Μπόις. Δεν εφησυχάζει στο πρωτάθλημα, αφού απέχει 5 πόντους από τις επικίνδυνες θέσεις. Είναι όμως πολύ μακριά από αυτές που οδηγούν στην Ευρώπη. Εντός έδρας έχει 3 νίκες, 6 ισοπαλίες και 3 ήττες. Εκτός παραμένουν οι Μπέινς, Χίμπερτ, Πίεναρ, Οσμαν όπως και ο τιμωρημένος Μπάρι. Η Λέστερ αποκλείστηκε από το κύπελλο, μετά την ήττα με 2-1 από την Άστον Βίλα. Σε δύσκολη θέση είναι στο πρωτάθλημα. Παραμένει ουραγός με 17 βαθμούς, στο -5 από την 17η θέση. Έχασε με 2-1 στο τελευταίο ματς πρωταθλήματος εκτός έδρας από την Άρσεναλ, παρότι έκανε καλή εμφάνιση και απείλησε με ισοφάριση στο δεύτερο μέρος. «Καίγεται» για βαθμούς και θα κυνηγήσει την έκπληξη στο «Γκούντισον Παρκ». Μετράει 10 ήττες (2 νίκες και 1 ισοπαλία) στις 13 εξόδους της στο πρωτάθλημα.\nΤο εισιτήριο για το Τσάμπιονς Λιγκ κυνηγάει η Σαουθάμπτον\nΣε φόρμα η Λίβερπουλ, αλλά την Πέμπτη είχε Γιουρόπα Λιγκ\nΗ Σαουθάμπτον δεν κατάφερε να κερδίσει εντός έδρας την Γουέστ Χαμ. Παραχώρησε ισοπαλία χωρίς τέρματα κι έπεσε στην 4η θέση, 1 βαθμό κάτω από τη Μάντσεστερ Γιουνάιτεντ. Την πλησίασε στον 1 βαθμό και η 5η Άρσεναλ. Στόχος της είναι το εισιτήριο για το Τσάμπιονς Λιγκ και θεωρείται καθοριστικής σημασίας το παιχνίδι με την 7η Λίβερπουλ, από την οποία έχει 4 πόντους περισσότερους. Θα προσπαθήσει να το κερδίσει για να διατηρηθεί στην τετράδα και να ξεφύγει από τη Λίβερπουλ, η οποία έχει τον ίδιο στόχο να πάρει 1 από τα εισιτήρια του Τσάμπιονς Λιγκ. Εντός έδρας μετράει 7 νίκες, 3 ισοπαλίες και 3 ήττες. Η Λίβερπουλ στο Γιουρόπα Λιγκ είχε το βράδυ της Πέμπτης εντός έδρας ματς με τη Μπεσίκτας. Στο κύπελλο κέρδισε εκτός έδρας με 2-1 την Κρίσταλ Πάλας και προκρίθηκε στην προημιτελική φάση, όπου θα υποδεχτεί την Μπλάκμπερν. Μεγάλης βαθμολογικής σημασίας ήταν η νίκη με 3-2 στο τελευταίο ματς πρωταθλήματος επί της Τότεναμ. Εκτός έδρας έχει 6 νίκες, 1 ισοπαλία και 5 ήττες. Στις 2 πρόσφατες επισκέψεις της στο Σαουθάμπτον έχει 1 νίκη και 1 ήττα (3-1,0-3).\nΓΟΥΙΓΚΑΝ – ΤΣΑΡΛΤΟΝ\n«Ζωντανή» η Γουίγκαν με το διπλό επί της Ρέντινγκ\nΚρατάει αποστάσεις από την διαχωριστική γραμμή η Τσάρλτον\n«Ζωντανή» έμεινε η Γουίγκαν με το διπλό (0-1) στο ματς της προηγούμενης αγωνιστικής με την Ρέντινγκ. Παραμένει προτελευταία στην βαθμολογία, αλλά μείωσε στους 6 βαθμούς την διαφορά της από την 21η θέση, όπου βρίσκεται η Μπράιτον. Θα τα δώσει όλα για μία ακόμη νίκη στο εντός έδρας παιχνίδι με την Τσάρλτον, για να αυξήσει τις πιθανότητες παραμονής στην Τσάμπιονσιπ. Εντός έδρας έχει 2 νίκες, 7 ισοπαλίες και 6 ήττες. Άσχημα νέα για τον 26χρονο διεθνή με την Ονδούρα αμυντικό της Γουίγκαν Χουάν Κάρλος Γκαρσία. Διακομίστηκε στο νοσοκομείο και διαγνώστηκε ότι πάσχει από λευχαιμία. Η Τσάρλτον κέρδισε με 3-0 την Μπρέντφορντ και πήρε διαφορά 6 βαθμών από την διαχωριστική γραμμή. Εκτός έδρας έχει 2 νίκες, 7 ισοπαλίες και 6 ήττες. Έχασε με 2-1 στην τελευταία επίσκεψή της στην έδρα της Γουίγκαν. Θέλει να φύγει αήττητη αυτή την φορά για να διατηρήσει τις αποστάσεις ασφαλείας.\nΜόνη της στην κορυφή η Μίντλεσμπρο\nΑπό 2 σερί νίκες προέρχεται η Λιντς\nΠαρότι έπαιζε για ένα ημίχρονο με 10 παίκτες λόγω αποβολής του τερματοφύλακα Δημήτρη Κωνσταντόπουλου κι έχανε 1-0 στην έδρα της Μπέρμπιγχαμ, η Μίντλεσμπρο ισοφάρισε 1-1 κι έμεινε για 1 ακόμη παιχνίδι αήττητη. Με αυτόν τον βαθμό έμεινε μόνη στην κορυφή της Τσάμπιονσιπ, με 1 πόντο περισσότερο από την Μπόρνμουθ και την Ντέρμπι. Συμπλήρωσε 9 αγωνιστικές αήττητη με 6 νίκες, 3 ισοπαλίες και είναι φαβορί για την άνοδο στην Πρέμιερ Λιγκ. Στο κύπελλο αποκλείστηκε με 2-0 από την Άρσεναλ. Εντός έδρας στο πρωτάθλημα έχει 9 νίκες, 4 ισοπαλίες και 2 ήττες. Χάνει το ματς με την Λιντς ο Κωνσταντόπουλος. Η Λιντς έχει ξεμείνει από στόχους. Βρίσκεται στην 13η θέση με 38 βαθμούς και απέχει πολύ τόσο από τα πλέι οφ της ανόδου όσο και από την ζώνη του υποβιβασμού. Παρουσιάστηκε βελτιωμένη στα 2 τελευταία παιχνίδια της και κέρδισε εκτός έδρας 2-0 την Ρέντινγκ και εντός 1-0 τη Μίλγουολ. Μακριά από το γήπεδό της έχει σημειώσει 3 νίκες, 4 ισοπαλίες και 8 ήττες. Καλή παράδοση έχει στην έδρα της Μίντλεσμπρο αφού στις 4 τελευταίες αναμετρήσεις τους μετράει 2 νίκες, 1 ισοπαλία και μόνο 1 ήττα (1-2,0-1,1-0,0-0).\nΑΑΛΕΝ – ΙΝΓΚΟΛΣΤΑΝΤ\nΔύσκολες ώρες για Ααλεν\nΗττα σοκ για Ινγκολνσταντ\nΗ Ααλεν στο τελευταίο παιχνίδι έχασε 1-0 απο την Καϊζερσλάουτερν. Φάνηκε αρκετά άτολμη στο επιθετικό κομμάτι. Μάλιστα έως το 30′ είχε δεχθεί έντονη πίεση, ενώ στη συνέχεια ήρθε στα ίσα το παιχνίδι, δίχως όμως να μπορέσει να το εκμεταλλευθεί. Βρίσκεται στην προτελευταία θέση της βαθμολογίας με 18 βαθμούς σε 21 ματς. Στα 5 τελευταία μεταξύ τους παιχνίδια η Ααλεν έχει 1 νίκη, 1 ισοπαλία και 3 ήττες. Εκτός είναι ο επιθετικός, Ντάγκφους (17/2), ο αμυντικός, Χάινολτς (16/1) και ο χαφ, Ντρέξλερ (15/1). Εντος έχει απο 7 Under, N/G. Στις 6 τελευταίες της αναμετρήσεις έχει 3 νίκες, 1 ήττα , 2 ισοπαλίες. Η πρωτοπόρος της βαθμολογίας Ίνγκολσταντ δείχνοντας υπεροψία, έχασε δίκαια 3-1 από την Σαντχάουζεν. Μόλις στο 12′ δέχθηκε γκολ. Στο 19′ έγινε το 2-0 όπως κι έληξε το ημίχρονο. Στο δεύτερο επιχείρησε να δημιουργήσει πρόβλημα στην αντίπαλό της. Μείωσε στο 69′, αλλά στο 84΄δέχθηκε και τρίτο τέρμα. Βρίσκεται στην πρώτη θέση της βαθμολογίας με 43 βαθμούς σε 21 παιχνίδια. Στις 6 τελευταίες της αναμετρήσεις έχει 3 νίκες, 3 ήττες.\nΑΟΥΕ – ΝΤΑΡΜΣΤΑΝΤ\nΔεύτερη συνεχόμενη νίκη η Αουε\nΔώδεκα παιχνίδια αήττητη η Νταρμστάντ\nΕκπληκτική η Άουε, νίκησε στο Ντίσελντορφ με 3-2 την τοπική Φορτούνα, σ ένα παιχνίδι αποθέωση του επιθετικού ποδοσφαίρου. Ηταν η 2η συνεχόμενη νίκη της και πρώτη εκτός έδρας που της έδωσε τη δυνατότητα να βγει από την επικίνδυνη ζώνη. Επιθετικά στάθηκε πολύ καλά, όμως αμυντικά παρουσίασε αδυναμίες. Προηγήθηκε δύο φορές στο σκορ (1-0, 3-1) και σημείωσε το τρίτο γκολ στο 83′. Βρίσκεται στην 15η θέση της βαθμολογίας έχοντας 20 βαθμούς σε 21 ματς. Στις 6 τελευταίες της αναμετρήσεις έχει 2 νίκες, 2 ισοπαλίες, 2 ήττες. Οι δύο ομάδες δεν έχουν προϊστορία τα 5 τελευταία χρόνια. Εκτός ο αμυντικός, Ντίρινγκ (8/0). Η Ντάρμσταντ, σ ένα όχι καλό παιχνίδι, έφερε 1-1 με τη Μόναχο. Πολλές λανθασμένες μπαλιές, λίγες φάσεις. Μάλιστα η Μόναχο πήρε «κεφάλι» στο 26′ , ενώ στο 32′ ο τερματοφύλακας, Ματένια απέκρουσε πέναλτι. Στο β΄ ημίχρονο δεν άλλαξε το σκηνικό, ενώ ισοφάρισε στο 83′ και είχε δοκάρι στο 89΄. Παραμένει αήττητη στα 12 τελευταία της παιχνίδια (4-8-0). Βρίσκεται στην 4η θέση της βαθμολογίας με 35 βαθμούς σε 21 ματς. Εκτός δράσης παραμένει ο αμυντικός, Κέμπε (16/2).\nΓΚΡΟΪΤΕΡ ΦΙΡΤ – ΣΑΝΧΑΟΥΖΕΝ\nΗ Γκρόιτερ επέστρεψε στις νίκες έπειτα από 8 αγώνες\nΑνεβασμένη η Σανχάουζεν\nΕίδε το «χρώμα της νίκης» η Γκρόιτερ Φιρτ και πήρε βαθιά ανάσα ο προπονητής της, Κράμερ! Νίκησε 1-0 εκτός έδρας τη Σαντ Πάουλι σ’ ένα αρκετά σκληρό παιχνίδι. Ηταν η πρώτη της νίκη, μετά απο 8 αγωνιστικές όπου μετρούσε 5 ισοπαλίες και 3 ήττες. Παράλληλα βρήκε τον δρόμο προς τα αντίπαλα δίχτυα μετά από 6 παιχνίδια. Βρίσκεται στην 13η θέση της βαθμολογίας με 26 βαθμούς σε 25 ματς. Στις 6 τελευταίες της αναμετρήσεις έχει 1 νίκη, 3 ισοπαλίες, 2 ήττες. Τιμωρημένος ο μέσος, Σουκάλο (16/3). Εντός μετράει 5 σερί N/G. Στις 4 τελευταίες μεταξύ τους κόντρες έχουν από 2 νίκες. Την έκπληξη της περασμένης αγωνιστικής, σημείωσε η Σαντχάουζεν με το 3-1 εκτός, επί της Ίνγκολσταντ. Νίκησε δίκαια. Ηταν πολύ καλή αμυντικά και έπαιξε έξυπνα στις αντεπιθέσεις. Βρίσκεται στην 14η θέση της γενικής βαθμολογίας με 24 βαθμούς σε 21 ματς. Τιμωρημένος ο αμυντικός, Ολανγιεγκμπέσι (21/2). Εκτός ο χαφ, Κουν (7/0), ο μέσος, Κράτς (3/0) και ο μέσος, Τιέντε (14/0). Στις 6 τελευταίες της αναμετρήσεις έχει 3 νίκες, 2 ισοπαλίες και 1 ήττα.\nΦΡΑΝΚΦΟΥΡΤΗ – ΚΑΪΖΕΡΣΛΑΟΥΤΕΡΝ\n1 = 4,35\nΕσωσε την παρτίδα η Φρανκφούρτη\nΗ Καϊζερσλάουτερν έχει την παράδοση στο πλευρό της\n«Κτύπησε» ξανά εκτός έδρας η Φρανκφούρτη. Αυτή τη φορά επικράτησε μέσα στην Λειψία με 1-0. Έφτασε τις 6 εκτός έδρας νίκες η ομάδα του Μπένο Μέλμαν. Έπαιξε με πολύ καλή αμυντική διάταξη, ελάχιστες φορές απειλήθηκε η εστία της. Στο 58′ σε μία από τις ελάχιστες επιθέσεις, εκμεταλλεύθηκε λάθος του αντίπαλου τερματοφύλακα και πήρε τους 3 βαθμούς. Πήρε μεγάλη βαθμολογική ανάσα ,ενώ απομακρύνθηκε κι από τα μπαράζ, έχοντας 9 βαθμούς διαφορά. Βρίσκεται στην 10η θέση με 27 βαθμούς σε 21 παιχνίδια. Εντός μετράει 2 σερί νίκες που είναι και οι μοναδικές της!. Εκτός ο αμυντικός, Επστάιν (7/0) και ο χαφ, Γέλεν (4/0). Η Καϊζερσλάουτερν έδωσε τέλος σε μία αρνητική παράδοση. Νίκησε στο «σπίτι της» για πρώτη φορά την Ααλεν. Ηταν πολύ καλή στα πρώτα 25′ , ενω στο 23′ είχε ανοίξει και το σκορ. Μετά μείωσε ταχύτητα, ενώ «εξαφανίσθηκε» επιθετικά. Στις 5 τελευταίες αναμετρήσεις με Φρανκφούρτη έχει 5 νίκες. Βρίσκεται στην 2η θέση της γενικής βαθμολογίας με 38 βαθμούς σε 21 ματς. Σε 10 εκτός έδρας ματς έχει σημειώσει 7 G/G. Εκτός ο μέσος, Γκάουτς (10/2).\nΜΠΡΑΟΥΝΣΒΑΪΓΚ – ΛΕΙΨΙΑ\nΑνεβαίνει η Μπραουνσβάιγκ\nΧάνει έδαφος η Λειψία\nΗ Μπραουνσβάιγκ συνεχίζει την ανοδική της πορεία στον β΄ γύρο. Πέτυχε και δεύτερη νίκη, αυτή τη φορά με 3-2 επί της Μπόχουμ. Ηταν καλύτερη στο μεγαλύτερο διάστημα του αγώνα. Η αντίπαλός της, έκανε πολλά λάθη, ειδικά στις μεταβιβάσεις στον χώρο του κέντρου. Στα 7 τελευταία παιχνίδια μετράει 5 Under. Βρίσκεται στην 5η θέση της βαθμολογίας έχοντας 33 βαθμούς σε 21 ματς. Στις 6 τελευταίες της αναμετρήσεις 3 νίκες, 1 ισοπαλία, 2 ήττες. Ο νέος τεχνικός της Λειψίας, Μπαϊερλότζερ έκανε «ποδαρικό» με το αριστερό! Μπορεί η ομάδα του να ήταν ανώτερη, αλλά ένα τραγικό λάθος του τερματοφύλακα, στοίχησε την ήττα από την Φρανκφούρτη με 1-0. Είχε αρκετές ευκαιρίες έως το τέλος, αλλά δεν μπόρεσε να τις αξιοποιήσει. Βρίσκεται στην 8η θέση της γενικής κατάταξης έχοντας 29 βαθμούς σε 21 ματς. Δεν υπάρχει προϊστορία την τελευταία 5ετία. Εκτός έδρας μετράει 6 σερί Under και N/G. Ο μέσος, Κεντίρα (20/0) είναι αμφίβολος. Απουσιάζουν εδώ και καιρό ο στόπερ, Φράνκε , ο επιθετικός, Μπόιντ (7/2) και ο χαφ, Έρνστ.\nΠΑΝΘΡΑΚΙΚΟΣ – ΠΑΝΑΙΤΩΛΙΚΟΣ\nΜε στόχο το αήττητο της έδρας ο Πανθρακικός\nΣε δαιμονιώδη φόρμα ο Παναιτωλικός\nΟ Πανθρακικός παραμένει αήττητος στην έδρα του με 6 νίκες και 6 ισοπαλίες σε 12 αγώνες. Στους 11 από τους 12 αγώνες σημειώθηκε OVER και στους 7 NG. Στην τελευταία αναμέτρηση του στην Κομοτηνή νίκησε 3-2 την Καλλονή. Ηταν η πρώτη φορά την φετινή περίοδο και μετά από 10 αγωνιστικές που σημείωσε OVER στην Κομοτηνή. Τις 6 τελευταίες αγωνιστικές για το πρωτάθλημα έχει 3 νίκες, 1 ισοπαλία και 2 ήττες. Σε 4 από τους 6 αγώνες σημειώθηκε OVER και σε 3 GG. Βρίσκεται στη 12η θέση της βαθμολογίας με 6 νίκες, 9 ισοπαλίες, 9 ήττες και 23-33 γκολ. Στις 6 τελευταίες αναμετρήσεις του στην Κομοτηνή έχει σημειώσει 3 νίκες ( 2 με 1-0 και 1 με 3-2) και 3 ισοπαλίες με 1-1. Σε 5 από τους 6 αγώνες σημειώθηκε UNDER και σε 4 GG. Οι τραυματίες Τσουμάνης, Λαδάκης και Σερφά ακολουθούν ατομικό πρόγραμμα. Οι υπόλοιποι στη διάθεση του Ρόκα. Ο Πανθρακικός δεν αγωνίστηκε την τελευταία αγωνιστική λόγω αποχώρησης της Νίκης Βόλου. Ο Παναιτωλικός νίκησε στο Αγρίνιο τον Αστέρα Τρίπολης με 2-0 και εδραιώθηκε στις προνομιούχες θέσεις της βαθμολογίας που οδηγούν σας πλέι οφ και στην Ευρώπη. Η ομάδα του Μάκη Χάβου παραμένει εξόχως ανταγωνιστική και για πολλούς η πιο φορμαρισμένη ομάδα του πρωταθλήματος αυτή την περίοδο. Στις 6 τελευταίες αγωνιστικές για το πρωτάθλημα έχει σημειώσει 3 νίκες , 2 ήττες και 1 ισοπαλία. Σε 4 αγώνες σημειώθηκε UNDER και σε ισάριθμους NG. Στους 6 τελευταίους εκτός έδρας αγώνες έχει σημειώσει 2 νίκες, 2 ισοπαλίες και 2 ήττες. Σε 4 αγώνες σημειώθηκε UNDER και σε ισάριθμους NG. Με 41 βαθμούς σε 24 αγώνες και 11 νίκες, 8 ισοπαλίες, 5 ήττες και 34-18 γκολ βρίσκεται στη 4η θέση της βαθμολογίας. Εκτός ο βασικός επιθετικός Βιγιαφάνες που λόγω κατάγματος στο χέρι θα απουσιάσει για ένα μήνα περίπου. Φωτάκης και Λαζάρ ακολουθούν ατομικό πρόγραμμα προπόνησης. Στον αγώνα του α΄ γύρου στις 26/10/14 στο Αγρίνιο ο Παναιτωλικός επικράτησε με 3-1. Μια νίκη του Πανθρακικού με 2-1 ( 1/9/13) και 1 ισοπαλία 1–1( 9/4/11 για την Β εθνική ) η προϊστορία των δυο ομάδων στην Κομοτηνή.\nΚΑΛΛΟΝΗ – ΠΑΣ ΓΙΑΝΝΙΝΑ\nΔεν είναι πια απόρθητη η έδρα της Καλλονής\nΗττα σοκ ο ΠΑΣ από Πανιώνιο Η Καλλονή στην τελευταία αναμέτρηση για το πρωτάθλημα ηττήθηκε στην Κέρκυρα 2-0 ( η αποβολή του Αντέγιο στο 33′ βάρυνε στη διαμόρφωση του αποτελέσματος καθώς οι φιλοξενούμενοι δέχθηκαν τα γκολ στο 55′ και 77′). Υποχώρησε στην 11η θέση με 6 νίκες, 10 ισοπαλίες, 8 ήττες και 21-26 γκολ. Στις 6 τελευταίες αγωνιστικές η ομάδα της Μυτιλήνης έχει σημειώσει 1 νίκη, 2 ισοπαλίες, 3 ήττες. Σε 3 από τους 6 αγώνες σημειώθηκε OVER και σε ισάριθμους NG. Στις 6 τελευταίες εντός έδρας αναμετρήσεις έχει 1 νίκη, 3 ισοπαλίες και 2 ήττες. Σε 3 από τους 6 αγώνες σημειώθηκε OVER και σε 4 από τους 6 NG. Στη τελευταία αναμέτρηση στη Μυτιλήνη παραχώρησε ισοπαλία 2-2 στην Ξάνθη. Ο Αντέγιο που αποβλήθηκε στον αγώνα με την Κέρκυρα θα απουσιάσει από τον εντός έδρας αγώνα με τον ΠΑΣ. Ο ΠΑΣ Γιάννινα έχασε την μεγάλη ευκαιρία να πλησιάσει σε απόσταση βαθμού από την πρώτη πεντάδα του πρωταθλήματος μετά την εντός έδρας ήττα από τον Πανιώνιο με 3-1. Ηταν η πρώτη ήττα μετά από ένα σερί 8 αήττητων αγώνων με 5 ισοπαλίες και 3 νίκες. Τις 6 τελευταίες αγωνιστικές του πρωταθλήματος η ομάδα της Ηπείρου έχει σημειώσει 3 νίκες, 2 ισοπαλίες και 1 ήττα. Σε 5 από τους 6 αγώνες σημειώθηκε OVER ενώ και στους 6 αγώνες είχαμε GG. Στις 6 τελευταίες εκτός έδρας αναμετρήσεις του έχει 1 νίκη, 4 ισοπαλίες και 1 ήττα. Σε 3 από τους 6 αγώνες σημειώθηκε OVER και σε 4 GG. Στην τελευταία εκτός έδρας αναμέτρηση επικράτησε του Λεβαδειακού 2–1. Η ομάδα του Γιάννη Πετράκη με 9 νίκες, 10 ισοπαλίες, 5 ήττες και 34-26 γκολ βρίσκεται στην 6η θέση της βαθμολογίας και σε καλή αγωνιστική κατάσταση. Ο τιμωρημένος Μιχαήλ δεν υπολογίζεται για τον εκτός έδρας αγώνα με την Καλλονή. Αμφίβολη η συμμετοχή των τραυματιών Ντάσιου και Ναδάλες. Στον αγώνα του α΄ γύρου στα Ιωάννινα στις 25/10/14 ο ΠΑΣ παραχώρησε στην Καλλονή λευκή ισοπαλία. Την προηγούμενη αγωνιστική περίοδο η Καλλονή ειχε νικήσει τον ΠΑΣ τόσο στα Γιάννινα με 2-1 ( 19/1/2014 ) όσο και στο Ολυμπιακό Στάδιο με 1-0 ( 19/8/2013).\nΣε ανοδική πορεία ο Πανιώνιος\nΠροβληματίζει ο Λεβαδειακός\nΟ Πανιώνιος την Τετάρτη σε εξ αναβολής αγώνα για το πρωτάθλημα ήρθε ισόπαλος 2–2 με τον Εργοτέλη στο Ηράκλειο. Τρέχει ένα αήττητο σερί 5 αγώνων με 2 νίκες και 3 ισοπαλίες. Εκανε αποφασιστικό βήμα για την παραμονή στην κατηγορία. Προερχόμενος από την τεράστια βαθμολογικής σημασίας εκτός έδρας νίκης επί του ΠΑΣ με 3-1, προηγήθηκε 2-0 του Εργοτέλη στο Ηράκλειο ( γήπεδο ΟΦΗ) αλλά δεν άντεξε στην πίεση των γηπεδούχων με αποτέλεσμα να πάρει μόνο το βαθμό της ισοπαλίας. Στις 6 τελευταίες αναμετρήσεις για το πρωτάθλημα έχει 2 νίκες, 3 ισοπαλίες και 1 ήττα. Σε 3 από τους 6 αγώνες σημειώθηκε OVER και σε 4 GG. Στους τελευταίους 6 αγώνες στη Νέα Σμύρνη παραμένει αήττητος με 3 νίκες και 3 ισοπαλίες. Σε 3 από τους 6 αγώνες σημειώθηκε OVER και σε 4 GG. Η ομάδα του Μαρίνου Ουζουνίδη με 6 νίκες, 7 ισοπαλίες, 11 ήττες και 26-34 γκολ βρίσκεται στην 14η θέση της βαθμολογίας. Αμφίβολη η συμμετοχή του τραυματία Σιώπη. Σε δεινή βαθμολογική θέση έχει περιέλθει ο Λεβαδειακός μετά τα συνεχόμενα ανεπιτυχή αποτελέσματα. Παραμένει χωρίς νίκη της 5 τελευταίες αγωνιστικές. Την Κυριακή ηττήθηκε στη Λιβαδειά από την Βέροια 2-0 προβληματίζοντας με την απόδοση του ιδιαίτερα στο τελευταίο δεκάλεπτο όταν και δέχθηκε τα 2 γκολ. Στις 6 τελευταίες αγωνιστικές έχει 1 νίκη, 1 ισοπαλία και 4 ήττες. Σε 3 από τους 6 αγώνες σημειώθηκε OVER και σε ισάριθμους NG. Στις 6 τελευταίες εκτός έδρας αναμετρήσεις μετράει 2 νίκες, 1 ισοπαλία και 3 ήττες. Σε 5 από τους 6 αγώνες σημειώθηκε UNDER ενώ και στους 6 είχαμε NG. Με 5 νίκες, 7 ισοπαλίες, 12 ήττες και 24-26 γκολ βρίσκεται στη 15η θέση της βαθμολογίας. Αμφίβολη η συμμετοχή των τραυματιών Βούκσεβιτς, Μαχαίρα και Μπουσταμάντε. Εξέτισε την ποινή του και επιστρέφει ο Μιλιάζες. Εκτός αγωνιστικών πλάνων ο Κονέ. Στον αγώνα του α΄ γύρου στις 25/10/2014 ο Λεβαδειακός επικράτησε 1-0. Στην τελευταία αναμέτρηση των δυο ομάδων στη Νέα Σμύρνη στις 16/3/14 ο Πανιώνιος είχε νικήσει 4-2. Στις 6 τελευταίες αναμετρήσεις στη Νέα Σμύρνη για το πρωτάθλημα ο Πανιώνιος έχει σημειώσει 5 νίκες και 1 ισοπαλία. Σε 3 από τους 6 αγώνες σημειώθηκε OVER και σε ισάριθμους GG.\nΠΛΑΤΑΝΙΑΣ – ΚΕΡΚΥΡΑ\nΟμάδα έδρας ο Πλατανιάς\nΠέντε ήττες στα 6 τελευταία εκτός έδρας παιχνίδια η Κέρκυρα Δεύτερη συνεχόμενη επιτυχία για τον Πλατανιά μετά από ένα σερί τεσσάρων ηττών. Την τελευταία αγωνιστική απέσπασε λευκή ισοπαλία στα «Πηγάδια» από την Ξάνθη, ενώ στον προηγούμενο αγώνα στα Χανιά είχε νικήσει με 2-0 τον Πανθρακικό. Τις 6 τελευταίες αγωνιστικές έχει σημειώσει 1 νίκη, 1 ισοπαλία και 4 ήττες. Σε 4 από τους 6 αγώνες έχει σημειωθεί UNDER και σε 5 από τους 6 NG. Ο Πλατανιάς είναι ομάδα έδρας ,με 4 νίκες, 1 ισοπαλία και 1 ήττα στους 6 τελευταίους αγώνες στα Χανιά. Σε 3 από τους 6 αγώνες σημειώθηκε OVER και σε 4 από τους 6 NG. Με 7 νίκες, 5 ισοπαλίες, 7 ήττες με 19–24 γκολ βρίσκεται στη 13η θέση της βαθμολογίας. Αμφίβολη η συμμετοχή των τραυματιών Μπανανά και Μαχλελή. Στη διάθεση του Χριστόπουλου οι Νέπλιακ και Τζίλβαν. Η Κέρκυρα στην τελευταία αναμέτρηση για το πρωτάθλημα νίκησε την Καλλονή 2-0 και παρέμεινε στην 10η με 30 βαθμούς και με 8 νίκες, 6 ισοπαλίες, 10 ήττες, 26-22 γκολ. Στις 6 τελευταίες αναμετρήσεις έχει σημειώσει 2 νίκες, 3 λευκές ισοπαλίες και 1 ήττα. Σε 4 από τους 6 αγώνες σημειώθηκε UNDER και σε 5 από τους 6 NG. Η Κέρκυρα είναι ιδιαίτερα αδύναμη εκτός έδρας. Στις 6 τελευταίες αναμετρήσεις έχει σημειώσει 1 μόλις ισοπαλία ενώ έχει υποστεί 5 ήττες. Σε 3 από τους 6 αγώνες σημειώθηκε OVER και σε ισάριθμους NG. Εκτός αγωνιστικών πλάνων οι τραυματίες Καρντόσο, Ζορμπάς και Παρασκευαΐδης. Στη διάθεση του Μιχάλη Γρηγορίου οι Γκόμες και Ζουμπουλάκης. Στον αγώνα του α΄ γύρου στην Κέρκυρα στις 26\_10/2014 ο Πλατανιάς επικράτησε με 2-1. Στην μοναδική αναμέτρηση των δυο ομάδων στα Χανιά για το πρωτάθλημα στις 3/11/12 ο Πλατανιάς παραχώρησε ισοπαλία 1-1.\nΜόνο νίκη θέλει ο Παναθηναϊκός Ο «κουρασμένος» Ολυμπιακός βολεύεται και με ισοπαλία\nΝτέρμπι κορυφής. Ο Παναθηναϊκός νίκησε Εκτός 3-2 τον ΟΦΗ με ανατροπή και 2 γκολ του Καρέλη, 1 του Πράνιτς και πάει στον αγώνα με τον Ολυμπιακό με διαφορά -6 βαθμών. Αν νικήσει θα τους ρίξει στους 3 και κάλλιστα στη συνέχεια θα διεκδικήσει τις πιθανότητες που θα έχει να κατακτήσει τον τίτλο. Η ισοπαλία ισοδυναμεί με ήττα. Απουσίες δεν έχει. Η ομάδα βρίσκεται σε καλούτσικη αγωνιστική κατάσταση. Στην έδρα της είναι εξαιρετική ανασταλτικά και μετράει 11 νίκες, 1 ήττα και 25-4 γκολ. Είναι αήττητη τις τελευταίες 6 αγωνιστικές με 5 νίκες, 1 ισοπαλία και 12-3 τέρματα. Ο Ολυμπιακός ήταν αρκετά καλός εναντίον του Εργοτέλη τον οποίο νίκησε 3-0 με γκολ του Ντουρμάζ 71΄ και του Φορτούνη 73΄ και 90+3΄. Είχε 30 τελικές, ωστόσο καθυστέρησε να ανοίξει το σκορ. Την Πέμπτη έχει αγώνα στο Κίεβο με την Ντνιερ για το Γιουρόπα Λιγκ. Πέρυσι μετά τον αγώνα με την Μάντσεστερ Γιουνάιτεντ ηττήθηκε εντός από τον Παναθηναϊκό 3-0 μένοντας από δυνάμεις. Αν δεν ηττηθεί την Κυριακή θα έχει εξασφαλίσει κατά 99% το πρωτάθλημα. Πιθανότατα θα δώσει έμφαση την άμυνα διεκδικώντας την ισοπαλία. Εκτός έδρας μετράει 8 νίκες, 3 ισοπαλίες, 1 ήττα και 26-6 γκολ. Είναι αήττητος στα τελευταία 6 παιχνίδια πρωταθλήματος με 5 νίκες, 1 ισοπαλία και 12-1 γκολ. Στις τελευταίες 7 αναμετρήσεις των δύο ομάδων ο Ολυμπιακός μετράει 3 νίκες, 3 ισοπαλίες και 1 ήττα. Πέρυσι έσπασαν οι έδρες και στα δύο παιχνίδια. Ο Ολυμπιακός νίκησε στη Λεωφόρο 1-0 και ο Παναθηναϊκός στο Ν. Φάληρο 3-0. Στο παιχνίδι του α΄ γύρου ο Ολυμπιακός επικράτησε 1-0.\nΕΡΓΟΤΕΛΗΣ – ΑΤΡΟΜΗΤΟΣ\nΜε πολλά αμυντικά προβλήματα ο Εργοτέλης\nΟ Ατρόμητος 11 συνεχόμενα εκτός έδρας παιχνίδια χωρίς νίκη Ο Εργοτέλης την Τετάρτη σε εξ αναβολής αγώνα για το πρωτάθλημα παραχώρησε ισοπαλία 2-2 στον Πανιώνιο. Με 5 νίκες, 7 ισοπαλίες, 12 ήττες και 28-48 γκολ παρέμεινε στη 16η θέση και στη ζώνη του υποβιβασμού. Η ανάληψη της τεχνικής ηγεσίας από τον Γιάννη Ματζουράκη δεν άλλαξε την αγωνιστική εικόνα της ομάδας που παραμένει ευάλωτη στην άμυνα καθώς δέχεται εύκολα το γκολ ( στον τελευταίο αγώνα ο Πανιώνιος προηγήθηκε με 2-0 ) ενώ επιθετικά εμφανίζει προβλήματα στο τελείωμα των φάσεων. Λόγω της κακής αμυντικής λειτουργίας είναι ομάδα του OVER. Στους 6 τελευταίους αγώνες για το πρωτάθλημα έχει σημειώσει 2 νίκες, 2 ισοπαλίες και 2 ήττες. Και στους 6 αγώνες σημειώθηκε OVER ενώ στους 5 από τους 6 GG. Στους 6 τελευταίους εντός έδρας αγώνες του έχει σημειώσει 2 νίκες, 2 ισοπαλίες και 2 ήττες. Σε 4 από τους 6 αγώνες σημειώθηκε OVER και σε ισάριθμους GG. Αμφίβολη η συμμετοχή των τραυματιών Λεονάρντο και Γιοβάνοβιτς. Ο Ατρόμητος στην τελευταία αναμέτρηση για το πρωτάθλημα με προπονητή τον Νίκο Νιόμπλια συνέτριψε τον ΠΑΟΚ 4-0. Συνέβη ότι είχε συμβεί και στην αναμέτρηση με τον Ολυμπιακό, όταν στην πρώτη του Σα Πίντο είχε νικήσει τους πρωταθλητές με 1-0. Ηταν η πρώτη νίκη των Περιστεριωτών μετά από ένα σερί 7 συνεχόμενων αγώνων χωρίς νίκη με 6 ισοπαλίες και 1 ήττα. Στις 6 τελευταίες αγωνιστικές για το πρωτάθλημα ο Ατρόμητος μετράει 1 νίκη ( ΠΑΟΚ 4-0 ) 4 ισοπαλίες και 1 ήττα ( 2-1 εκτός από Ολυμπιακό). Σε 4 από τους 6 αγώνες σημειώθηκε UNDER και σε ισάριθμους GG. Ο Ατρόμητος, ενώ διατηρεί το αήττητο στην έδρα του, συμπλήρωσε σερί 11 συνεχόμενων αγώνων χωρίς νίκη μακριά από την έδρα του. Παραμένει με 1 μόλις νίκη στους 12 εκτός έδρας αγώνες του ( 31/8/2014 1-0 τη Νίκη στο Βόλο ). Στους 6 τελευταίους εκτός έδρας αγώνες του μετράει 5 ισοπαλίες και 1 ήττα. Σε 4 από τους 6 αγώνες σημειώθηκε UNDER και σε 5 GG. Η ομάδα του Περιστερίου με 34 βαθμούς σε 23 αγώνες ( εκκρεμεί ο αγώνας με το ΟΦΗ) και 8 νίκες, 10 ισοπαλίες, 5 ήττες και 26-18 γκολ βρίσκεται στην 8η θέση της βαθμολογίας κυνηγώντας θέση στην πρώτη πεντάδα και πλέι οφ. Εκτός αγωνιστικών πλάνων ο τραυματίας Τσενάμο. Στη διάθεση του Νιόπλια ο Πίτου Γκαρσία που ξεπέρασε το πρόβλημα τραυματισμού. Στον αγώνα του α΄ γύρου στο Περιστέρι στις 25/10/2014 ο Ατρόμητος παραχώρησε ισοπαλία 1-1. Στην τελευταία αναμέτρηση των δυο ομάδων στο Ηράκλειο στις 4/1/14 ο Ατρόμητος επικράτησε 1-0. Στις 6 τελευταίες αναμετρήσεις των δυο ομάδων στην Κρήτη ο Εργοτέλης έχει σημειώσει 1 νίκη, 4 ισοπαλίες και 1 ήττα. Σε 5 από τους 6 αγώνες σημειώθηκε UNDER και σε 3 από τους 6 GG. Ο αγώνας διεξάγεται στο γήπεδο του ΟΦΗ.\nΧΕΤΑΦΕ – ΕΣΠΑΝΙΟΛ\nΑρνητική η παράδοση για Χετάφε\nΧωρίς τον πρώτο της σκόρερ η Εσπανιόλ\nΗ Χετάφε δεν ήταν καλή, έκανε σε όλο το ματς μία φάση με τη Βαλένθια και ηττήθηκε φυσιολογικά 0-1.Απέχει 4 βαθμούς από την επικίνδυνη ζώνη. «Εξάποντο» θεωρείται το ματς με την Εσπανιόλ, η αντίπαλός της δεν κινδυνεύει και παράλληλα, δύσκολα θα φτάσει τις θέσεις που οδηγούν στην Ευρώπη. Η παράδοση μαζί της είναι κάκιστη (τελευταία νίκη στο πρωτάθλημα το 2006 με 5-0, έκτοτε το αρνητικό σερί βρίσκεται στις 3 ισοπαλίες και 5 ήττες). Εντός έδρα έχει ρεκόρ 4 νίκες , 3 ισοπαλίες και 5 ήττες. Τιμωρημένος ο μέσος Κάστρο (19/1). Εκτός ο μέσος Λαφίτα (15/2) και ο εξτρέμ Γιοντά (14/4). Επιστρέφουν ο μπακ – χαφ Βαλέρα (12/0) και ο τερματοφύλακας Γκουάιτα (17/-22), αμφίβολος ο μπακ-χαφ Λάγο (11/0). Η Εσπανιόλ επικράτησε εκτός 2-0 της Μάλαγα. Προηγήθηκε 1-0 στο ημίχρονο, στο τελευταίο 10λεπτο έπαιξε με δέκα λόγω ανύπαρκτης αποβολής (ο ρέφερι έδωσε και πέναλτι που το απόκρουσε ο Κασίγια). Το 2-0 στο 93΄, επανήλθε στις επιτυχίες μετά από δύο σερί ήττες από Σεβίλλη και Βαλένθια. Υπάρχουν δημοσιεύματα ότι ήταν… στημένο το περσινό της ματς 1-1 με την Οσασούνα. Αδύναμη εκτός έδρας έχει 7 ήττες (2 ισοπαλίες και ισάριθμες ήττες) σε 11 παιχνίδια, τα 7 από τα οποία ήταν goal – goal. Τιμωρημένοι ο 1ος σκόρερ Γκαρθία (22/9), ο μέσος Σάντσεθ (21/2) και ο στόπερ Κολότο (19/1).\nΚΟΡΔΟΒΑ – ΒΑΛΕΝΘΙΑ\nΟυραγός η Κόρδοβα με μόλις 3 νίκες\nΣε φόρμα αλλά χωρίς Αλκαρέθ η Βαλένθια\nΗ Κόρδοβα ήταν… ανύπαρκτη με τη Σεβίλλη, ηττήθηκε φυσιολογικά 3-0. Ηταν η 4η σερί ήττα της στην Πριμέρα. Εχανε στο ημίχρονο 2-0, έμεινε με δέκα στις αρχές του δευτέρου (53’), δέχτηκε το τρίτο γκολ στο 76’, αφού είχε αποκατασταθεί η αριθμητική ισορροπία. Παραμένει στην τελευταία θέση της βαθμολογίας. Μόλις μία νίκη έχει στην έδρα της (6 ισοπαλίες και 5 ήττες) και τις λιγότερες στην φετινή Πριμέρα μόλις 3. Τιμωρημένος ο μέσος Εκενγκ (11/1). Επιστρέφει ο μέσος Ρόσι (17/0), εκτός ο στόπερ Λόπεθ (16/0) και λόγω ρήτρας ο οργανωτής Καρτάμπια (20/4). Εντός έδρας έχει 6 Under στα τελευταία 8 ματς. Η Βαλένθια νίκησε 1-0 τη Χετάφε με πέναλτι του Νεγκρέδο. Είχε δοκάρι και κλασικές ευκαιρίες να ανεβάσει το δείκτη του σκορ. Τέταρτη νίκη στα πέντε τελευταία παιχνίδια, βρίσκεται στην προνομιούχο 4η θέση που δίνει εισιτήριο στο επόμενο Τσάμπιονς Λιγκ, διατηρώντας μία διαφορά 2 πόντων από την 5η Σεβίλλη. Τέσσερις νίκες, ισάριθμες ισοπαλίες και 3 ήττες ο εκτός έδρας απολογισμός της. Εκτός ο φορ Αλκάθερ (20/5), επιστρέφει ο μέσος Γκόμες (20/2). Τιμωρημένοι ο μπακ-χαφ Μπαραγάν (19/1) και ο μέσος Πέρες (6/0). Εκτός έδρας έχει 4 Under στα τελευταία 5 ματς, αλλά και 14 over σε σύνολο 23 αγώνων ανεξαρτήτως έδρας.\nΛΑ ΚΟΡΟΥΝΙΑ – ΘΕΛΤΑ\nΤο παλεύει η Λα Κορούνια\nΑπό νίκη επί της Ατλέτικο προέρχεται η Θέλτα\nΗ Λα Κορούνια ήταν αξιοπρεπέστατη με τη Ρεάλ (0-2), δεν κλείστηκε καθόλου, δικαιούνταν τουλάχιστον ένα γκολ. Είχε τρεις κλασικές ευκαιρίες στο 0-0 και δοκάρι στο 0-1. Δύο δοκάρια είχε και η αντίπαλός της στο 0-0. Τιμωρημένος ο μπακ Λαουρέ (13/0). Πριν από το ματς αυτό είχε δύο σερί νίκες με Ειμπάρ και Βαγιεκάνο. Πέντε βαθμούς πάνω από τη ζώνη υποβιβασμού. Εκτός οι φορ Τοτσέ (17/2), Ποστίγκα (12/1) και ο μέσος Ροντρίγκεθ (18/2), επιστρέφουν οι στόπερ Σίδνεϊ (18/0), Ινσούα (12/0). Εντός έδρας έχει 4 νίκες – 3 ισοπαλίες και 5 ήττες. 5 Under και 6 N/G στα τελευταία 7 ματς. Γειτονικό ντέρμπι με τεράστια αντιπαλότητα το ματς, την τελευταία πενταετία έχουν έρθει αντιμέτωπες δύο φορές και η Λα Κορούνια έχει ισάριθμες νίκες. Η Θέλτα πήρε τεράστια νίκη επί της Ατλέτικο (2-0). Στο 1-0 (στο 58’ με πέναλτι) υπήρχε επιθετικό φάουλ στην αρχή της φάσης και δεν έπρεπε να μετρήσει. Εκανε το 2-0 με αντεπίθεση στο 71’. Στο 1-0 η αντίπαλός της είχε δοκάρι και στο 2-0 δεν δόθηκε πέναλτι εναντίον της. Δεν θα κινδυνεύσει αλλά και δεν διεκδικεί κάτι, αφού είναι 13 βαθμούς πίσω από την 6η θέση που δίνει το τελευταίο εισιτήριο για το Γιουρόπα. Δύο νίκες, 4 ισοπαλίες και 6 ήττες είναι ο εκτός έδρας απολογισμός της (6 N/G και 6 Under στα τελευταία 8 ματς. Εκτός ο μπακ Μάγιο (15/0).\nΣΟΣΙΕΔΑΔ – ΣΕΒΙΛΛΗ\n1 = 2,75\nΚολλημένη με την ισοπαλία η Σοσιεδάδ\nΣτο κυνήγι της 4ης θέσης η Σεβίλλη\nΗ Σοσιεδάδ πήρε τον βαθμό με την Αλμερία (2-2). Βρέθηκε δύο φορές πίσω στο σκορ, άκρως βαρετό και χωρίς φαντασία το παιχνίδι της. Πέντε βαθμούς πάνω από τη ζώνη υποβιβασμού, πρέπει να πάρει βαθμούς στην έδρα της, αφού εκτός αγνοεί το τρίποντο επί 11 σερί αγωνιστικές. Τρεις ισοπαλίες στα 6 τελευταία παιχνίδια, ενώ ο εντός έδρας απολογισμός της είναι 5 νίκες, 3 ισοπαλίες και 4 ήττες. Κατεβαίνει κόντρα στη Σεβίλλη με 5 απουσίες (κορυφαία αυτή του 1ου σκόρερ της Βέλα) και έχει και 4 αμφίβολους (οι 2 βασικότατοι, ειδικά ο Κανάλες). Τιμωρημένος ο μπακ Γιούρι (13/0). Εκτός ο μέσος Θουρουτούθα (12/2), ο στόπερ Γκονθάλεθ (8/0) και ο μπακ Μαρτίνεθ (8/0). Αμφίβολοι οι μέσοι Πριέτο (21/1), Μπεργκάρα (17/0) και ο μπακ Γκ. Ελουστόνδο (11/0). Η Σεβίλλη επικράτησε 3-0 της Κόρδοβα. Προηγήθηκε 2-0 στο ημίχρονο, είχε δοκάρι στην αρχή του δευτέρου, έπαιξε με παίκτη παραπάνω από το 53’ (έμεινε και η ίδια με δέκα παίκτες στο 72’), το 3-0 στο 76’. Δίνει μάχη για ένα εισιτήριο στο Τσάμπιονς Λιγκ, είναι μόλις 2 βαθμούς πίσω από την 4η θέση. Εχει 5 σερί over, ενώ ο εκτός έδρας απολογισμός της είναι 5 νίκες, και 6 ήττες (δεν έχει φέρει ισόπαλο αποτέλεσμα). Δεν έχει κερδίσει στην έδρα της Σοσιεδάδ στις τρεις τελευταίες επισκέψεις της (δύο ήττες και μία ισοπαλία 1-1 πέρυσι). Τιμωρημένος ο μέσος Κριτσόβιακ (21/2). Επιστρέφουν οι μπακ Φιγκέιρας (15/1), Τρεμουλινάς (10/0) και ο φορ Γκαμεϊρό (12/2). Εκτός ο τερματοφύλακας Μπέτο (18/-18), ο δεξιός μπακ Κόκε (14/1), ο μέσος Μ’ Μπιά (13/4) και ο φορ Ασπας (11/2). Την Πέμπτη είχε αγώνα με την Γκλάντμπαχ για το Γιουρόπα Λιγκ.\nΑΘΛΕΤΙΚ ΜΠΙΛΜΠΑΟ – ΒΑΓΙΕΚΑΝΟ\nΠέντε ματς χωρίς νίκη στην έδρα της η Μπιλμπάο\nΝίκη ανάσα για τη Βαγεκάνο, «μπλεγμένος» ο Αμάγια\nΗ Μπιλμπάο έφυγε με τον βαθμό από την έδρα της Γρανάδα (0-0), με τις δύο ομάδες να έχουν από ένα ημίχρονο. Στο πρώτο οι Βάσκοι είχαν δοκάρι και ευκαιρίες. Αντιστράφηκαν οι όροι στην επανάληψη παρότι η αντίπαλός τους έπαιξε με δέκα από το 67’ (είχε δοκάρι). Λίγο πριν το τέλος είχε δοκάρι ο Μουνιαΐν για την ομάδα του Βαλβέρδε, που δεν κάνει καλή σεζόν, όντας μόνο 5 πόντους πάνω από τη ζώνη του υποβιβασμού. Στην έδρα της δεν έχει κερδίσει στα 5 τελευταία ματς, ενώ συνολικά έχει 3 νίκες, ισάριθμες ισοπαλίες και 5 ήττες, με 4 σερί Goal – Goal. Εκτός ο στόπερ Ετσέιτα (12/1) και ο μέσος Ιτουράσπε (19/2). Την Πέμπτη είχε δύσκολο αγώνα εκτός έδρας με την Τορίνο για το Γιουρόπα Λιγκ. Η Βαγιεκάνο εκμεταλλεύτηκε το rotation της Βιγιαρεάλ και τη νίκησε 2-0. Βαθμολογική ανάσα, βρέθηκε 7 βαθμούς πάνω από τη ζώνη υποβιβασμού. Είχαν προηγηθεί 3 σερί ήττες. Στο α΄ ημίχρονο τα… χρειάστηκε, στο δεύτερο έπαιζε… μόνη της. Προηγήθηκε 2-0 στο 68’ και στη συνέχεια η αντίπαλός της είχε δοκάρι. Υπάρχουν δημοσιεύματα ότι ο στόπερ Αμάγια χρηματίστηκε πέρυσι (όταν έπαιζε στην Μπέτις) για τα παιχνίδια με Βαγιαδολίδ και Οσασούνα. Επιστρέφει ο μέσος Μπαένα (20/1). Εκτός έδρας έχει 4 N/G στα τελευταία 5 ματς.\n2 = 7,75\nΑπό αγώνα στο Γιουρόπα η Βιγιαρεάλ\nΧωρίς πόντο 4 σερί παιχνίδια η Ειμπάρ\nΗ Βιγιαρεάλ ήταν… αγνώριστη με τη Βαγεκάνο και έχασε δίκαια 2-0. Εκανε rotation λόγω των υποχρεώσεών της στο Γιουρόπα (έπαιζε με τη Σάλτσμπουργκ το βράδυ της Πέμπτης). Στο α΄ ημίχρονο ήταν απειλητική, στην επανάληψη… εξαφανίστηκε και δέχτηκε τα δύο γκολ. Είχε δοκάρι μετά το 0-2. Διατηρεί την 6η θέση που δίνει το τελευταίο εισιτήριο για το Γιουρόπα, δύσκολα θα προσεγγίσει την 4η θέση του Τσάμπιονς Λιγκ από την οποία απέχει 6 βαθμούς. Πολύ καλή εντός έδρας (δεν έχει φέρει ισοπαλία- έχει σερί 6 νικών και 5 N/G.), 8 νίκες και 3 ήττες συνολικά. Εκτός ο μέσος Μπρούνο (21/3), επιστρέφει ο μέσος Τζόναθαν ντος Σάντος (19/2). Η Εϊμπαρ έπεσε πάνω στον Τιτόν που… κατέβασε τα ρολά και έχασε 1-0 από την Ελτσε. Δέχτηκε το γκολ από στημένη φάση, με την αντίπαλό της να μην κάνει… καθαρή ευκαιρία στο 90λεπτο. Το γκολ ίσως ήταν οφσάιντ, ενώ υπήρξε και μία φάση δική της όπου η μπάλα δεν ήταν ξεκάθαρο αν πέρασε τη γραμμή της εστίας. Τέταρτο σερί παιχνίδι χωρίς να πάρει ούτε βαθμό, δεν αντιμετωπίζει όμως πρόβλημα προς το παρόν, όντας 8 βαθμούς πάνω από τη ζώνη υποβιβασμού. Ανταγωνιστική εκτός έδρας με 4 νίκες, 3 ισοπαλίες και 5 ήττες. Εκτός ο μπακ Αμπράαμ (19/1) και ο φορ Μάνου (14/3), τιμωρημένος ο φορ Πιοβατσάρι (17/5). Εκτός έδρας έχει 5 Under στα τελευταία 6 ματς.\nΠρόβλημα στο γκολ η Λεβάντε\nΜε σημαντικές απουσίες στο ματς – «εξάποντο» η Γρανάδα\nΗ Λεβάντε δεν πρόβαλε καμία αντίσταση στην Μπαρτσελόνα (0-5). Έκανε ένα σουτ στην εστία των Καταλανών με τον Μπαράλ στο 0-1 και τίποτα παραπάνω. Στην προτελευταία θέση, 4 βαθμούς από την σωτηρία, παίζει με την ψυχή στο στόμα, έχει την χειρότερη άμυνα στο Ισπανικό πρωτάθλημα καθώς έχει δεχθεί 43 γκολ. Δεν έχει σκοράρει στα 5 από τα 6 τελευταία παιχνίδια. Εντός έδρας έχει 3 νίκες, ισάριθμες ισοπαλίες, 5 ήττες και 5 «2-3 γκολ» στα τελευταία 7 ματς. Επιστρέφει ο μέσος Καμαράσα (13/1). Εκτός ο μπακ-χαφ Λόπεθ (9/0). Πέρυσι ηττήθηκε εντός έδρας 0-1 από τη Γρανάδα, είχαν προηγηθεί δύο νίκες της με το ίδιο σκορ 3-1 το 2012 και 2013. Η Γρανάδα έμεινε στο 0-0 με την Μπιλμπάο παίζοντας με δέκα παίκτες από το 67’. Στο πρώτο ημίχρονο υπέφερε αρκετά (η αντίπαλός της είχε φάσεις και δοκάρι), ανέβασε ρυθμό στην επανάληψη, είχε δοκάρι, δημιούργησε 2-3 καλές ευκαιρίες, την έσωσε το δοκάρι στα τελευταία λεπτά του ματς. Στην ζώνη υποβιβασμού έχει 4 βαθμούς λιγότερους από την τελευταία ομάδα που σώζεται. Μόλις 3 νίκες σε όλο το φετινό πρωτάθλημα (10 ισοπαλίες και ισάριθμες ήττες). Εντός έδρας σε 11 ματς έχει 2 νίκες , 6 ισοπαλίες και 3 ήττες. Εχει τις περισσότερες ισοπαλίες στην Πριμέρα στην έδρα της (6) και συνολικά στο πρωτάθλημα (10). Εκτός έδρας έχει 4 ήττες και 4 «2-3 γκολ» στα τελευταία 5 ματς. Πολλές και σημαντικές για το περιορισμένο ρόστερ της οι απουσίες ενόψει του αγώνα με τη Λεβάντε. Εκτός ο στόπερ Μουρίγιο (14/0), οι φορ Ελ Αραμπί (18/3), Πίτι (20/1), ο αμυντικός Μάρε (10/0) και ο μέσος Σισοκό (11/0). Τιμωρημένοι ο μπακ Ινσούα (4/0), ο Κόρντομπα (17/3) και ο μέσος Ρίκο (21/2).\nΈκανε κοιλιά η Σαμπντόρια\nΜε φόρα στο τοπικό ντέρμπι η Τζένοα\nΤοπικό ντέρμπι της Γένοβα με κοινή έδρα και τεράστια αντιπαλότητα. Ισόβαθμες οι δύο ομάδες, κυνηγούν αμφότερες την 5η θέση που δίνει εισιτήριο για το Γιουρόπα, από την οποία υπολείπονται 2 βαθμούς. Η Σαμπντόρια έκανε ροτέισον στο παιχνίδι με την Κιέβο, στο 39’ έχανε ήδη με 2-0, απλά μείωσε στο 91’. Χωρίς νίκη στα τελευταία 4 παιχνίδια (δύο ήττες – ισάριθμες ισοπαλίες), ακλόνητος στον πάγκο ο τεχνικός Μιχάιλοβιτς, ο οποίος «ζει και αναπνέει» για το ντέρμπι με την Τζένοα. Αήττητη στο «Λουίτζι Φεράρις» με 5 νίκες και 6 ισοπαλίες. Στα 4-6 γκολ τα 3 από τα 6 τελευταία της παιχνίδια. Δύσκολα θα αγωνισθούν ο μπακ Κατσιατόρε (10/0), ο μέσος Ρίτσο (13/1) και ο πορτιέρε Ρομέρο (10 συμ.), εκτός ο στόπερ Μουνιός (1/0).Την τελευταία πενταετία οι δύο ομάδες συναντήθηκαν τέσσερις φορές και μοιράζονται από 2 νίκες. Η Τζένοα ήταν σούπερ, επιθετικά, με τη Βερόνα, δίκαιη νίκη με 5-3 αν και η αντίπαλος της είχε δοκάρι στο 3-2. Δεύτερη σερί νίκη, είχε προηγηθεί το 1-0 επί της Λάτσιο, πηγαίνει στο ντέρμπι με άριστη ψυχολογία. Over τα 4 από 6 τελευταία παιχνίδια της στα οποία έχει σημειώσει 12 γκολ. Εκτός ο μέσος Τίνο Κόστα (2/0), αμφίβολος ο μπακ Μαρκέζε (9/1). (0 χλμ.).\nΛΑΤΣΙΟ – ΠΑΛΕΡΜΟ\nΟμάδα του Over και χωρίς ισοπαλία στη Ρώμη η Λάτσιο\n16/23 goal – goal η Παλέρμο\nΗ Λάτσιο έκανε το 1-0 στο 23’ με αμφισβητήσιμο πέναλτι στο Ούντινε, είχε ακόμη μία κλασική ευκαιρία, είναι δίκαιο το τελικό 1-0, δεδομένου ότι δεν επέτρεψε στον αντίπαλο να την απειλήσει ιδιαίτερα. Φρένο στο αρνητικό μίνι σερί των δύο ηττών για την ομάδα του Στέφανο Πιόλι. Η αντίδρασή της την έφερε εκ νέου στην πεντάδα, είναι φαβορί για ένα ευρωπαϊκό εισιτήριο. Στη Ρώμη δεν έχει φέρει φέτος ισοπαλία με 7 νίκες και 4 ήττες, τα 7 από τα 11 ματς ήταν over. Τιμωρημένος ο μέσος Αντερσον (18/5, 5 ασίστ), εκτός ο ακραίος Λούλιτς (16/3, 4 ασίστ) και ο φορ Τζόρτζεβιτς (20/7, 2 ασίστ) και ακόμη δύο παίκτες. Μετράει δύο νίκες και ισάριθμες ισοπαλίες στα 4 ματς που έχει υποδεχθεί την Παλέρμο στη Ρώμη την τελευταία πενταετία. Η Παλέρμο είχε την τύχη να προηγηθεί με γκολ δώρο τον πορτιέρε Ράφαελ της Νάπολι στο 14’, ήταν άφθαστη στην αντεπίθεση, έκανε το 3-0 στο 65’ και στο 82’ μείωσε το σκορ η αντίπαλος της. Όταν βρίσκει χώρο είναι εξαιρετική στις αντεπιθέσεις, δεύτερη νίκη στα τελευταία (3/3 Over). Είναι στην 8η θέση, 4 βαθμούς πίσω από την 5η που δίνει εισιτήριο στο Γιουρόπα. Εκτός έδρας έχει μόλις 1 νίκη σε 11 ματς (5 ισοπαλίες και ισάριθμες ήττες).Τα 16 από τα 23 φετινά της παιχνίδια στο Καμπιονάτο ήταν goal – goal. Τιμωρημένος ο μέσος Ριγκόνι (19/5), δύσκολα ο μέσος Μαρέσκα (11/0).\nΒΕΡΟΝΑ – ΡΟΜΑ\n1 = 4,50\nΑεράμυνα η Βερόνα, τρίζει η καρέκλα του Μαντορλίνι\nΔεν τραβάει η Ρόμα, 5 ισοπαλίες στα 6 τελευταία ματς\nΜε τρομακτικά κενά και πάλι στην άμυνα η Βερόνα, ηττήθηκε 5-2 από την Τζένοα. Είχε δοκάρι για το 3-3, μετά το 60’ κατέρρευσε, έχει δεχθεί 14 γκολ στα 6 τελευταία ματς. Τρίτη σερί ήττα (όλες με Over), κάκιστη άμυνα, ο τεχνικός Αντρέα Μαντορλίνι τελεί υπό πίεση, αφού η ομάδα του βρίσκεται μόλις 4 βαθμούς πάνω από την ζώνη υποβιβασμού. Στην έδρα της έχει 4 νίκες, 2 ισοπαλίες και 5 ήττες και 8 goal – goal σε 11 συνολικά ματς. Εκτός οι στ. Μόρας (21/1), Ροντρίγκες (5/0) και ο μ. Σάλα (5/1), αμφίβολος ο πορτιέρε Ράφαελ (13 συμ.). Η Ρόμα είχε τρεις ευκαιρίες με την Πάρμα, αλλά… κατόρθωσε να μην νικήσει την ουραγό ομάδα του Καμπιονάτο (δεν δόθηκε πέναλτι εις βάρος της). Με 5 ισοπαλίες στα 6 τελευταία παιχνίδια και 4/5 Under, προβληματίζει παρά το γεγονός ότι συμπλήρωσε 13 αγώνες χωρίς να ηττηθεί και δύσκολα θα ανταγωνισθεί την πρωτοπόρο Γιουβέντους που διατηρεί μία διαφορά ασφαλείας 7 πόντων. Εξι νίκες, 3 ισοπαλίες και 2 ήττες έχει μακριά από τη Ρώμη. Πέρυσι πέρασε με νίκη 3-1 από την έδρα της Βερόνα στο μοναδικό ματς των δύο ομάδων την τελευταία πενταετία. Την Πέμπτη υποδεχόταν τη Φέγενορντ για το Γιουρόπα. Εκτός οι φορ Ιμπάρμπο (13/2, 2 ασίστ με Κάλιαρι), Ιτούρμπε (14/1), δύσκολα ο δ. μπακ Μάικον (14/1).\nΦΙΟΡΕΝΤΙΝΑ – ΤΟΡΙΝΟ\nΤο μυαλό στην 3η θέση και την Τότεναμ η Φιορεντίνα\nΔέκα σερί παιχνίδια αήττητη η Τορίνο\nΗ Φιορεντίνα έβαλε την μπάλα κάτω και μετέτρεψε σε σάκο του μποξ τη Σασουόλο. Εκανε το 3-0 στο 63’, στην επόμενη φάση δέχθηκε το 3-1, αλλά δεν κινδύνευσε στη συνέχεια φθάνοντας σε μία εύκολη νίκη. Το αήττητο σερί της είναι στο 4 νίκες και 2 ισοπαλίες (6/6 Goal – Goal), κυνηγά την 3η θέση που δίνει εισιτήριο στο επόμενο Τσάμπιονς Λιγκ. Αήττητη στα τελευταία 24 παιχνίδια εντός έδρας με αντίπαλο την Τορίνο (13 νίκες και 11 ισοπαλίες). Την Πέμπτη φιλοξενούταν από την Τότεναμ για το Γιουρόπα Λιγκ. Τιμωρημένος ο αρ. μπακ/χαφ Αλόνσο (19/0, 3 ασίστ). Τα δύο ματς που έδωσαν την τελευταία πενταετία οι δύο ομάδες είχαν «φεστιβάλ» με γκολ. Το 2013 η Φιορεντίνα κέρδισε με 4-3, ενώ πέρυσι οι δύο ομάδες αναδείχθηκαν ισόπαλες 2-2. Η Τορίνο ισοφάρισε άμεσα την Κάλιαρι (στο 34’ το 0-1, στο 35’ το 1-1), πίεσε, είχε φάσεις, δεν ξέφυγε από το 1-1. Μετράει 5 νίκες και ισάριθμες ισοπαλίες στα τελευταία δέκα παιχνίδια, εξαιρετική το τελευταίο δίμηνο, στους 5 βαθμούς η διαφορά της από την 5η προνομιούχο θέση. Την Πέμπτη υποδεχόταν την Μπιλμπάο για το Γιουρόπα. Τιμωρημένοι ο στόπερ Μπόβο (9/0) και ο επ. μέσος Ελ Καντούρι (20/2, 2 ασίστ), αμφίβολος ο μέσος Φάρνερουντ (13/1, 3 ασίστ).\nΝΑΠΟΛΙ – ΣΑΣΟΥΟΛΟ\nΧωρίς περιθώρια απωλειών η Νάπολι\nΗ Σασουόλο μπορεί να εκμεταλλευτεί την κόπωση των ναπολιτάνων\nΗ Νάπολι ηττήθηκε με κατεβασμένα τα χέρια στο Παλέρμο με 1-3. Στο 14΄, 36΄, 65΄δέχτηκε τα τρία γκολ, το πρώτο από λάθος του τερματοφύλακα και απλώς απάντησε με τον Γκαμπιαντίνι στο 82΄. Ηταν η πρώτη ήττα έπειτα από 4 συνεχόμενες νίκες. Την πλησίασε η Φιορεντίνα στους 4 βαθμούς και αν δεν προσέξει κινδυνεύει να μείνει εκτός τριάδας και Τσάμπιονς Λιγκ. Την Πέμπτη είχε δοκιμασία στην Τουρκία με την Τράμπζονσπορ για το Γιουρόπα Λιγκ. Εντός έδρας μετράει 6 νίκες, 3 ισοπαλίες, 2 ήττες και 26-17 γκολ. Τις τελευταίες 6 αγωνιστικές δεν έχει ισοπαλία. Μετράει 4 νίκες, 2 ήττες και 10-9 γκολ. Η Σασουόλο ηττήθηκε εύκολα εντός 3-1 από τη Φιορεντίνα. Στο 30΄ και το 32΄ δέχτηκε δύο γκολ, στο 62΄ έγινε το 0-3 και μείωσε ο Μπεράντι στο 67.΄Στα τελευταία 6 παιχνίδια έχει μόνο μία νίκη – εντός με την Ιντερ 3-1, 3 ισοπαλίες, 2 ήττες και 10-11 γκολ. Εκτός έδρας παλεύει όλα τα παιχνίδια και μετράει 3 νίκες, 5 ισοπαλίες, 4 ήττες και 16-22 γκολ. Τρεις αναμετρήσεις μεταξύ των δύο ομάδων τα τελευταία χρόνια. Πέρυσι η Νάπολι εντός παραχώρησε 1-1 και εκτός νίκησε 2-0. Στο παιχνίδι του α΄ γύρου η Νάπολι επικράτησε 1-0.\nΌλα για όλα τα παίζει η Κάλιαρι\nΗ Ιντερ νίκησε για τελευταία φορά στο Κάλιαρι το 2010\nΣπουδαίο βαθμό εκτός έδρας απέσπασε η Κάλιαρι στο Τορίνο (1-1) στην προσπάθειά της να αποφύγει τη ζώνη του υποβιβασμού. Προηγήθηκε στο 34΄ με τον Ντονσά, αλλά ένα λεπτό αργότερα δέχτηκε την ισοφάριση. Είναι βελτιωμένη τελευταία, παρά το γεγονός ότι έχει την τρίτη χειρότερη άμυνα του Καμπιονάτο με παθητικό 43 γκολ. Στις 6 τελευταίες αναμετρήσεις μετράει 2 νίκες, 2 ισοπαλίες, 2 ήττες και 13-16 γκολ. Στο γήπεδό της δύσκολα παίρνει το τρίποντο. Μετράει 2 νίκες, 3 ισοπαλίες, 6 ήττες και 12-21 γκολ. Είναι στην 18η θέση της βαθμολογίας και αν ηττηθεί κινδυνεύει να βρεθεί 6 βαθμούς κάτω από τη ζώνη σωτηρίας. Η Ιντερ συνέτριψε την Κυριακή την Αταλάντα εκτός έδρας με 4-1. Ο Σακίρι άνοιξε το σκορ στο 2΄ με πέναλτι, ισοφάρισε η Αταλάντα στο 27΄, στο 37΄ και το 63΄ ο Γκουαρίν έκανε το 3-1 και στο 72΄ ο Παλάσιο το 4-1. Ηταν η δεύτερη συνεχόμενη μεγάλη νίκη μετά το εντός έδρας 3-0 με την Παλέρμο. Μακριά από το Μιλάνο μετράει 3 νίκες, 5 ισοπαλίες, 4 ήττες και 13-16 γκολ. Στα τελευταία 6 παιχνίδια έχει 3 νίκες, 1 ισοπαλία, 2 ήττες και 11-6 τέρματα. Παλεύει για να προλάβει το Γιουρόπα Λιγκ. Τελευταία φορά νίκησε στο Κάλιαρι το 2010 με 1-0. Στις 7 τελευταίες μεταξύ τους αναμετρήσεις η Κάλιαρι έχει το πάνω χέρι με 2 νίκες, 4 ισοπαλίες, 1 ήττα. Πέρυσι και τα δύο παιχνίδια τελείωσαν 1-1. Στον αγώνα του α΄ γύρου η Κάλιαρι έκανε την έκπληξη νικώντας στο Μεάτσα με 4-1.\nΒΙΛΕΜ – ΑΓΙΑΞ\nΗ Βίλεμ καμία αντίσταση στις αναμετρήσεις με Αγιαξ\nΠροτεραιότητα στο Γιουρόπα Λιγκ ο Αίαντας\nΗ Βίλεμ ηττήθηκε 2-0 εκτός από την Φίτεσε. Δέχτηκε τα γκολ στο 28΄και 44΄. Δεν αντέδρασε. Θα μπορούσε να ηττηθεί με διπλάσιο σκορ. Η αντίπαλός της είχε 19 τελικές. Είναι στην 10η θέση της βαθμολογίας. Δεν διεκδικεί τίποτα το σπουδαίο ούτε κινδυνεύει με υποβιβασμό. Στην έδρα της έχει 6 νίκες, 2 ισοπαλίες, 3 ήττες και 16-12 γκολ, Ηταν η πρώτη της ήττα μετά την επανέναρξη του πρωταθλήματος. Στις δύο προηγούμενες αγωνιστικές είχε νικήσει 1-0 την Ουτρέχτη και 3-0 την Χεράκλες. Ο Αγιαξ παρά τις απουσίες βασικών παικτών λόγω τραυματισμών, δεν δυσκολεύτηκε να νικήσει εντός 4-2 την Τβέντε. Στο 6΄ βρέθηκε πίσω στο σκορ, στο 10 και 15΄ πέρασε μπροστά 2-1, δέχτηκε την ισοφάριση στο 50΄ και απάντησε στο 68΄ και 75΄ με τον Κίσνα. Είναι στη δεύτερη θέση της βαθμολογίας και δεν έχει άγχος καθώς είναι στο -11 από την πρωτοπόρο Αϊντχόφεν και στο +8 από την τρίτη Φέγενορντ. Εν ολίγοις έχει κατά 99% εξασφαλισμένη την 2η θέση που οδηγεί στο Τσάμπιονς Λιγκ. Την Πέμπτη είχε εντός έδρας αγώνα με την Λέγκια Βαρσοβίας για το Γιουρόπα Λιγκ, στον οποίο προφανώς θα δώσει προτεραιότητα. Εκτός έδρας για το πρωτάθλημα μετράει 6 νίκες, 2 ισοπαλίες, 2 ήττες και 9-11 γκολ. Στα 3 παιχνίδια μετά την επανέναρξη του πρωταθλήματος έχει 2 νίκες και ήττα στην πρεμιέρα εντός από την Αλκμααρ 0-1. Στις 7 τελευταίες αναμετρήσεις των δύο ομάδων ο Αγιαξ είναι κυρίαρχος του παιχνιδιού με ισάριθμες νίκες και 25-3 γκολ. Πέρυσι ο Αγιαξ νίκησε εκτός 4-2 και εντός 5-0. Στο παιχνίδι του α΄ γύρου στο Αμστερνταμ νίκησε εύκολα 5-0.\nΣΙΒΑΣΠΟΡ – ΓΑΛΑΤΑΣΑΡΑΪ\nΑπό 5 συνεχόμενες νίκες η Σίβασπορ\nΚαίγεται για τη νίκη η Γαλατά Σε φουλ φόρμα η Σίβασπορ μετράει 5 συνεχόμενες νίκες σε πρωτάθλημα και κύπελλο. Την Κυριακή νίκησε εκτός 1-0 την Κόνιασπορ με γκολ του Ταουίλ στο 48΄. Στην έδρα της για το πρωτάθλημα κατά μέσο όροι σκοράρει και δέχεται λιγότερο από ένα γκολ ανά παιχνίδι. Μετράει 3 νίκες, 3 ισοπαλίες, 3 ήττες και 8-7 γκολ. Δεν έχει εξασφαλίσει η σωτηρία καθώς βρίσκεται μόνο στο +6 από τη ζώνη υποβιβασμού. Η Γαλατασαράι είναι αήττητη στα 6 τελευταία παιχνίδια πρωταθλήματος με 4 νίκες, 2 ισοπαλίες και 12-5 γκολ. Είναι σε εξαιρετική κατάσταση, προέρχεται από 4 συνεχόμενες νίκες σε πρωτάθλημα και κύπελλο. Την τελευταία αγωνιστική νίκησε εύκολα και ξεκούραστα την ουραγό Μπαλικερσισπορ 3-1. Στο 16΄, 26΄, 31΄ οι Σέτζου, Σνάιντερ, Γιλμάζ έκαναν το 3-0 και στη συνέχεια κατέβασε ρυθμό. Στο 80΄ το 3-1. Είναι 1 βαθμό πίσω από τη δεύτερη Φενερμπαχτσέ και 2 από την πρωτοπόρο Μπεσίκτας και εκτός των θέσεων που οδηγούν στο Τσάμπιονς Λιγκ. Εκτός έδρας μετράει 7 νίκες, 1 ισοπαλία, 2 ήττες και 17-10 τέρματα. Στις 7 τελευταίες μεταξύ τους αναμετρήσεις δεν υπάρχει ισοπαλία. Η Γαλατά έχει 5 νίκες και η Σίβασπορ 2. Πέρυσι μοιράστηκαν τις νίκες στα γήπεδά του με 2-1. Στο παιχνίδι του α΄ γύρου η Γαλατά νίκησε επίσης με 2-1.\nΕΣΚΙΣΕΧΙΡΣΠΟΡ – ΜΠΕΣΙΚΤΑΣ\nΝίκη με ανατροπή η Εσκισεχιρσπορ\nΗ «κουρασμένη» Μπεσίκτας θέλει να κρατήσει την πρώτη θέση\nΗ Εσκισεχιρσπορ επικράτησε εκτός έδρας 2-1 της Γκεντσλερμπιρλικί. Βρέθηκε πίσω στο σκορ, ισοφάρισε με τον Εντζούς στο 44΄ και πήρε τη νίκη στο 49΄ με τον Φούνες σε ένα επεισοδιακό παιχνίδι. Παρέμεινε στο +3 από τη ζώνη του υποβιβασμού. Στην έδρα της νικάει δύσκολα. Μετράει 2 νίκες, 2 ισοπαλίες, 5 ήττες και 10-15 γκολ. Στις τελευταίες 6 αγωνιστικές έχει 2 νίκες, 1 ισοπαλία, 3 ήττες και 10-10 γκολ. Η Μπεσίκτας νίκησε δύσκολα εντός έδρας 3-2 την Μπούρσασπορ και παρέμεινε στην κορυφή της βαθμολογίας με 1 βαθμό πάνω από την Φενερμπαχτσέ και 2 από τη Γαλατασαράι. Στο 12΄ βρέθηκε πίσω στο σκορ, ισοφάρισε ο Μπα στο 23΄, στο 87΄ έκανε το 2-1, στο 90΄ δέχτηκε την ισοφάριση 2-2 και στο 4ο λεπτό των καθυστερήσεων ο Μπα έκανε το 3-2. Την Πέμπτη έχει δύσκολο αγώνα στο Λίβερπουλ με την ομώνυμη ομάδα για το Γιουρόπα Λιγκ. Εκτός έδρας στο πρωτάθλημα έχει μόνο μία ήττα και 9 νίκες με 16-7 γκολ. Στα τελευταία 6 παιχνίδια έχει 5 νίκες και 1 ήττα εντός από τη Γαλατασαράι. Στις 7 τελευταίες αναμετρήσεις των δύο ομάδων η Μπεσίκτας έχει 4 νίκες, 2 ισοπαλίες και 1 ήττα. Πέρυσι η Μπεσίκτας νίκησε και στα δύο παιχνίδια με 1-0. Στον αγώνα του α΄ γύρου η Εσκισεχιρσπορ απέσπασε εκτός ισοπαλία 1-1.


IxNiLaTiS: Αυγούστου 2011\nΤο ΔΝΤ εκτός Ισλανδίας!\nΜετά από περίπου 3 χρόνια χωρίζουν οριστικά οι δρόμοι του ΔΝΤ και της Ισλανδίας.\nΗ νεοφιλελεύθερη παγκόσμια «συνταγή» για προσφυγή των χωρών του πλανήτη στο ΔΝΤ, με ταυτόχρονη απώλεια εθνικής κυριαρχίας των χωρών που οι ηγέτες τους προσέφυγαν για «βοήθεια», έχει τις απώλειές της…\nΗ παρουσία του ΔΝΤ ως «σύμβουλος σωτηρίας» της Ισλανδίας είχε τα γνωστά σ’ εμάς αποτελέσματα… Όμως, χθες σε συνέντευξη τύπου η πρωθυπουργός της Ισλανδίας Johanna Siguroardottir, ανακοίνωσε την αναχώρηση των συμβούλων του ΔΝΤ από τη χώρα της μέσα στις επόμενες ημέρες…\nΜάλιστα, στην ίδια συνέντευξη τύπου ο Arni Pall Arnason, υπουργός Οικονομίας και Εμπορίου, μιλώντας εξέφρασε τις ανησυχίες της πατρίδας του για τη «συνεργασία» ΔΝΤ-Ισλάνδίας και για τα προτεινόμενα μέτρα (welfare state) που…\nεφαρμόζει το ΔΝΤ στη Λατινική Αμερική και Άπω Ανατολή.\nΜε σαφήνεια η Ισλανδική κυβέρνηση παίρνει διαφορετικό δρόμο από την προτεινόμενη «συνταγή» του ΔΝΤ, διευκρινίζοντας “Κανένα σωσίβιο από BCE, FMI ή Παγκόσμια Τράπεζα… καμία έκπτωση στην εθνική κυριαρχία απέναντι σε ξένες χώρες. Μια πορεία με τη συμμετοχή των πολιτών, χωρίς περικοπές δικαιωμάτων και με τη σλαϊκή συμμετοχή…”.\nΘου Κύριε φυλακήν τω στόματί μου και θύραν περιοχής περί τα χείλη μου\n* Τι άλλο να περιμέναμε από μια χώρα όπου η Βουλή της ψήφισε ΟΜΟΦΩΝΑ νόμο που θεωρεί το Δικαίωμα του Blogging και των Bloggers Ιερό και Απαραβίαστο;\nΑπό αυτούς περιμένουμε να μας φτιάξουν το μέλλον;\nΠεριμένουμε οτι οι λύκοι θα φυλάξουν τα πρόβατα;\nΚοιτάξτε εδώ οι εκλεγμένοι άρχοντες (Βουλευτές) τί μέτρα παίρνουν για τα προβλήματά μας. Σφαίρες πλαστικές κια χειροβομβίδες καουτσούκ, καθώς και εκπαιδευμένα σκυλιά που θα αμολυθοπύν εναντίων των πολιτών που θα τολμήσουν να διαδηλώσουν.\nΜε πλαστικές σφαίρες, χειροβομβίδες από καουτσούκ, σκυλιά και πλεξιγκλάς τα "δώρα" για τους διαδηλωτές από Σεπτέμβριο\nΈμειναν στους δρόμους, αρνούμενοι να υποταχθούν στα σχέδια όσων αποφασίζουν για εκείνους χωρίς εκείνους, ακυρώνοντας στην πράξη όλες τις κατασταλτικές μεθόδους που χρησιμοποιήθηκαν σε βάρος τους.\nΤο γεγονός αυτό, που διαφοροποίησε τα δεδομένα, σε συνδυασμό με τη γενική κατακραυγή που ακολούθησε, μετατράπηκαν σε εφιάλτη για τους επιτελείς της ΕΛ.ΑΣ. που φοβούνται πως ο Σεπτέμβριος που θα έρθει θα είναι ακόμη «θερμότερος», αρχής γενόμενης από τις διαδηλώσεις της ΔΕΘ. Στο πλαίσιο αυτό -όπως αναφέρουν πληροφορίες- γίνεται απολογισμός της... χρονιάς που πέρασε· μελετώνται ξανά και ξανά τα αποτελέσματα των δοκιμών που πραγματοποιήθηκαν πειραματικά σε βάρος πολιτών και εξετάζονται λεπτομερώς οι κατασταλτικές μέθοδοι που χρησιμοποιούν αστυνομίες άλλων ευρωπαϊκών χωρών, αλλά και το ενδεχόμενο να μην είναι αποτελεσματικές στα ελληνικά δεδομένα.\nΗ εύρεση νέας... λύσης -ή ακόμη και ο συνδυασμός της με παλιότερες δοκιμασμένες- για την αντιμετώπιση των διαδηλώσεων αποτελεί μία από τις προτεραιότητες του αρχηγείου της Αστυνομίας και του υπουργείου Προστασίας του Πολίτη.\nΠληροφορίες αναφέρουν ότι οι σχετικές εκθέσεις έχουν ήδη ολοκληρωθεί. Ιδιαίτερα αποτελεσματικός κρίθηκε από τα στελέχη της ΕΛ.ΑΣ. ο φράχτης από μέταλλο και πλεξιγκλάς, που έκανε την εμφάνισή του στα λεγόμενα «λουλουδάδικα». Ηδη λέγεται πως έχουν γίνει προτάσεις για την αγορά ακόμη ενός τέτοιου φράχτη (δύο κομματιών, ύψους 2,20 μ. και μήκους 15 μ.).\nΗ αντιγραφή του χαλύβδινου φράχτη -που χρησιμοποιούνταν εδώ και χρόνια από τις δυνάμεις καταστολής της Γαλλίας, της Γερμανίας και της Ιταλίας- κατασκευάστηκε στην Ελλάδα και όπως αναφέρουν πληροφορίες κόστισε 40.000 ευρώ.\nΠολλούς «πόντους» στη βαθμολόγηση της αποτελεσματικότητάς της λέγεται πως συγκέντρωσε και η αύρα, που εκτοξεύει νερό με φοβερή πίεση. Ο λόγος για τον «Αίαντα», που χρησιμοποιήθηκε για πρώτη φορά στις συγκρούσεις των κατοίκων της Κερατέας και είχε κοστίσει στο ελληνικό Δημόσιο 380.000 ευρώ, το καλοκαίρι του 2004, όταν αγοράστηκε από το Ισραήλ, με ακόμη δύο ίδια θωρακισμένα οχήματα.\nΚαι ζώα... καταστολής\nΠληροφορίες αναφέρουν πως εξετάζεται εκ νέου η χρησιμοποίηση εκπαιδευμένων σκύλων σε διαδηλώσεις, παρά τις έντονες αντιδράσεις φιλοζωικών οργανώσεων και το γεγονός που θέλει στις χώρες όπου χρησιμοποιούνται οι σκύλοι κατασταλτικά να μην υπάρχουν αδέσποτα. (Θα τα φολιάσουν?)\nΟι εισηγήσεις θέλουν η χρήση χημικών και δακρυγόνων να περιορίζεται σημαντικά, και εξαιτίας της γενικής κατακραυγής και λόγω κόστους και επειδή οι περισσότεροι διαδηλωτές είναι εφοδιασμένοι με αντιασφυξιογόνες μάσκες.\nΜεταξύ άλλων ο εκσυγχρονισμός της καταστολής των διαδηλώσεων περιλαμβάνει και έρευνα για την αποτελεσματικότητα των πλαστικών σφαιρών, χειροβομβίδων από καουτσούκ, αλλά και των πολυσυζητημένων χρωμοσφαιριδίων τα οποία φαίνεται πως θα έχουν στη διάθεσή τους οι μονάδες καταστολής και θα χρησιμοποιήσουν εφ' όσον κριθεί αναγκαίο\nΌλες αυτές οι ενέργειες δείχνουν ότι οι "πολιτικοί μας" γνωρίζουν πολύ καλά πως ο κόσμος δεν αντέχει άλλο, και μή μπορώντας να δώσουν λύση στα προβλήματά τους, θα προσπαθήσουν απλά να τους κόψουν τον βήχα με πλαστικές σφαίρες.\nΗ ιστορία μας έχει δείξει ότι όταν το κράτος ανοίγει πύρ εναντίων των πολιτών, ... έχει πια τελειώσει!\nΕτικέτες Γκρίνια, Ελλάδα, Ζωοφιλία\nΠαράλια της Όσσας\nΣτο "Κόκκινο Νερό" είχα να πάω πάνω από 15 χρόνια. Πήγαινα με έναν φίλο μου και βγάζαμε μύδια. Φυσικά σήμερα (απ'ότι μου είπαν)τα μύδια κοντεύουν να εξαφανιστούν καθώς ο "πολιτισμός" εξαπλώνεται.\nΤον δεκαπενΑύγουστο βρέθηκα κοντά και είπα να περάσω μιά βόλτα να δώ τα αγαπημένα μου άγρια μέρη που πήγαινα με φίλους όταν ήμουν ελεύθερο πουλί. Το Κόκκινο νερό βρίσκεται στα παράλια της Όσσας. Όπως ανεβαίνουμε από Αθήνα, μετά τα Τέμπη, στρίβουμε δεξιά πρός Καρίτσα.\nΦυσικά και εκεί οι μπουλντόζες έχουν κάνει καλά την δουλειά τους, και σε μέρη που κάποτε έπρεπε να σπάσεις το αυτοκίνητο για να πάς, σήμερα πάς και με smart. Μόνον που τώρα πιά κάτι λείπει από εκείνα τα μέρη.\nΣτόμιο. Η παραλία του εκπολιτίστηκε, και ακούς όλη μέρα αυτά τα φθηνά beats που πέζονται στα νυχτερινά μπαράκια.\nΣτόμιο. Κι΄'αλλο μπαράκι επάνω στην παραλία. Κρίμα.\nΣτόμιο ξημερώματα. Πολλοί παραθεριστές μένουν στην παραλία.\nΕτούτοι έχουν φέρει στρώματα, σκεπάσματα ... ακόμα και τραπέζι.\nΣτόμιο. Για να αντιλειφθείτε το μέγεθος του πεύκου, προσέξτε το μέγεθος των σπιτιών που βρίσκονται εμπρός του.\nΕίναι τέρας, και μοναδικό. Σίγουρα κάποιος υπεύθυνος θα το κόψει ...\nΓλυμμένη του Μύλου. Ακριβώς κάτω από το Σκλήθρο.\nΓλυμμένη του Μύλου.\nΌσοι επιχειρήσετε να κατεβείτε στην παραλία (δεν υπάρχει άμμος) του Σκλήθρο, να είστε οπλισμένοι με γαϊδουρινή υπομονή. Θα κάνετε αρκετά χιλιόμετρα χωματόδρομου, με αρκετές διακλαδώσεις δίχως καμία πινακίδα. Δεν θα ξέρετε αν είστε σε δρόμο ή σε κτήμα με ελιές. Α, ναί! Όσοι έχετε αυτά τα GPS των αυτοκινήτων, καλύτερα κλείστε τα γιατί δείχνουν άλλα αντί άλλων.\nΜεταλλείο κάτω από το Σκλήθρο. Πλέον έχει μείνει το φάντασμά του.\nΓλυμμένη του Μύλου. Τα χρώματα ... !\nΥπάρχει και τέτοια κίτρινη σκόνη μέσα στις σπηλιές, που νομίζεις οτι βρήκες χρυσόσκονη.\nΕτικέτες Άγνωστη Ελλάδα\n15 ημέρες ξεχασμένο κλειστό, κι όμως ζωντανό!\n20 Αυγούστου ξεκινά το κυνήγι για όσους κυνηγούν πουλιά. Εγώ που πλέον κυνηγώ μόνον τριχωτά περιμένω τα μέσα του Σεπτέμβρη. Και αφού από κυνήγι …"δεν", είπα να πάω μια βόλτα στα μελίσσια που έχω στον κάμπο της Λαμίας. Αυτά τα είχα κατεβάσει πριν 2 εβδομάδες από τα έλατα στον κάμπο για να συντηρηθούν από την χορτονομή που έδινε λίγο νέκταρ και γύρη.\nΠάω εχθές Κυριακή το πρωί και βλέπω το μελίσσι αρ. 14 να είναι κλειστό!\nΚρίμα να το άφησα να σκάσει, ο ηλίθιος, είπα στον εαυτό μου και μού ήρθε να βάλω τα κλάματα.\nΤρέχω και ανοίγω την είσοδο. Αμέσως βγαίνει έξω μία μέλισσα και μου βάζει μια τσιμπιά στο χέρι. Βγαίνουν και άλλες δύο που μετέφεραν αμέσως μερικά κομμάτια από νεκρές μέλισσες.\nΤο μελίσσι εκείνο ήταν δυνατό δεκάρι που του είχα προσθέσει όροφο με άκτιστες κηρήθρες για να τις έκτιζε και γέμιζε με μέλι ελάτου, αλλά ο έλατος δεν μου έκανε την χάρη. Ανοίγω το καπάκι και δε βλέπω ούτε μια μέλισσα επάνω στους κηρηθροφορείς. Αμέσως βγάζω τον επάνω όροφο για να δω τα πτώματα στην γονοφωλιά. Ξαφνιάστηκα ευχάριστα όταν είδα πάρα πολλές μέλισσες να βρίσκονται επάνω στους κηρηθροφορείς της γονοφωλιάς και μάλιστα πολύ ήρεμες.\nΣηκώνω τον όροφο της γονοφωλιάς από τον πάτο, για να δω πόσες νεκρές μέλισσες είχε από κάτω ο κινητός πυθμένας! Ε λοιπόν δεν υπήρχε ούτε μία νεκρή μέλισσα!\nΔεν μπορεί λέω, τόσες μέρες κάποιες θα είχαν πεθάνει έστω και από γεράματα. Τι συμβαίνει εδώ; Μήπως η κυψέλη είχε και κάποια άλλη έξοδο; (στα περισσότερα πατώματα έχω κάνει επιπλέον τρύπα), αλλά εκείνα δεν είχαν.\nΝα μην σας τα πολυλογώ, τις νεκρές τι έκοβαν κομμάτια και τις πετούσαν έξω, μέσα από την σίτα του πάτου. Το μελίσσι είχε ακόμα μέσα 2 πλαίσια μέλια, 2 πλαίσια με σφραγισμένο γόνο και δύο με φρεσκογεννημένο ασφράγιστο γόνο. Δεν πίστευα στα μάτια μου. Περίπου 7 πλαίσια καλύπτονταν από μέλισσες … ζωντανές και υγιέστατες. Τις ράντισα με λίγο νερό που μερικές ξεκίνησαν να το πίνουν, όχι όμως με ιδιαίτερη όρεξη. Εγώ διψούσα περισσότερο από εκείνες.\nΤι μπορεί να είχε συμβεί;\nΗ κυψέλη είχε αρκετό χώρο και αεριζόταν καλά , αφού ο επάνω όροφος ήταν άδειος, και ο πάτος ήταν αεριζόμενος με σίτα. Μέλια είχαν αρκετά για να συντηρηθούν αυτές τις 15 ημέρες. Το ότι έμειναν κλεισμένες δεν σημαίνει και τίποτα, αφού τον χειμώνα οι μέλισσες μπορούν να μείνουν κλεισμένες μέσα για περισσότερο καιρό. Είχαν όμως έλλειψη νερού, και αυτό είναι το περίεργο. Πώς η μάνα αποφάσισε να γαζώσει 2 πλαίσια όταν δεν υπήρχε καμία εισροή από νέκταρ ή γύρης μέσα στην κυψέλη;\nΠερίμενα αρκετή ώρα παρατηρώντας την συμπεριφορά του μελισσιού. Για περίπου 15 λεπτά καμία μέλισσα δεν βγήκε από την είσοδο. Μετά ξεκίνησαν μερικές να μπαινοβγαίνουν, αλλά δεν πετούσαν… Την άλλη εβδομάδα θα το ξαναδώ. (Δυστυχώς είχα ξεχάσει την φωτογραφική μηχανή).\nΤο είχα ξαναπάθει παλαιότερα αλλά μόνον για 4 ημέρες. Κοιτάξτε εδώ\nΣυσκευή εξάτμισης Θυμόλης.\nΌλοι γνωρίζουμε την ευεργετική επίδραση της θυμόλης στα μελίσσια μας και για αυτό δεν θα αναφερθώ σε αυτήν τώρα.\nΈνας από τους τρόπους εφαρμογής της, ο οποίος μου φαίνεται και ο απλούστερος, είναι η τοποθέτηση 15 γραμμαρίων κρυσταλλικής θυμόλης στο κέντρο της κυψέλης (ή της γονοφωλιάς) επάνω στους κηρηθροφορείς. Επειδή η κρυσταλλική θυμόλη έχει την τάση λόγω υγρασίας να σχηματίζει κρούστα, σταματά η εξάτμισή της. Για να μην συμβεί αυτό θα πρέπει να ρίξουμε μια ποσότητα οινοπνεύματος, ώστε να συνεχίζει η εξάτμιση. Επαναλαμβάνουμε την προσθήκη οινοπνεύματος άλλες τρεις φορές, κάθε μία εβδομάδα (σύνολο 4 εβδομάδες).\nΕπειδή όμως οι μέλισσες δεν θέλουν την θυμόλη στην φωλιά τους, προσπαθούν και πετυχαίνουν να την πετάξουν έξω. ‘Αρα θα πρέπει το δοχείο να κλείνει από πάνω με κάποια σίτα, ώστε να μην μπορούν να μπουν μέσα μέλισσες. Επίσης η σίτα θα πρέπει να μην έχει μικρά μάτια, γιατί γρήγορα θα την κλείσουν με πρόπολη.\nΔίσκος που μπορεί να δεχθεί την θυμόλη με το οινόπνευμα.\nΟ δίσκος με το καπάκι σήτας. Έτοιμη η ... "συσκευή". Τόσο απλό!\nΗ "συσκευή" που θα μας λύσει τα χέρια. Κατασκευασμένη από πλαστικό.\nΕλαφριά και φθηνή. Ποιός θα μας την κατασκευάσει;\nΆρα χρειαζόμαστε ένα μικρό δοχείο που να χωράει τα 15 γρμ. θυμόλης, και το απαιτούμενο οινόπνευμα, με διάμετρο 8-10 εκ. και ύψος 3 εκ για να χωράει μεταξύ των κηρηθροφορέων και του καπακιού της κυψέλης. Το δοχείο αυτό θα πρέπει να κλείνει με καπάκι που στο επάνω μέρος έχει σήτα όπως αυτή των θυρίδων αερισμού των καπακιών.\nΑπό όσο γνωρίζω τέτοια συσκευή δεν υπάρχει στο εμπόριο (τουλάχιστον στην Ελλάδα) και προβληματίζομαι τι να χρησιμοποιήσω. Άκουσα έναν μελισσοκόμο που χρησιμοποιεί τα αλουμινένια δοχεία από τα γίγας κεράκια ρεσώ, και επάνω για καπάκι βάζει ένα κομμάτι διάτρητης λαμαρίνας που έκοψε σε στράντζα.\nΚεράκια "ρεσώ" γίγας. Το αλουμινένιο δοχείο είναι κατάλληλο για την εφαρμογή θυμόλης.\nΧρειάζεται όμως σκέπασμα με σήτα.\nΣκέφτεται κανείς σας κάτι καλύτερο;\nΜήπως υπάρχει κάτι τέτοιο έτοιμο σε πλαστικό;\nΜήπως να πούμε σε κάποιον κατασκευαστή να μας φτιάξει;\nΥ.Γ. Αν κάποιος κατασκευαστής θέλει να την φτιάξει, είναι απολύτως ελεύθερος από εμένα, καθότι δεν διεκδικώ κανένα δικαίωμα. Απεναντίας θα νοιώθω και πολύ υποχρεωμένος που μας κατασκεύασε αυτή την συγκεκριμένη συσκευή που χρειαζόμαστε και δεν υπάρχει στο εμπόριο.\nΚυψέλη από Φελιζόλ.\nΑφού έχω δει τέτοιες κυψέλες στο εξωτερικό, είχα σκεφτεί να κατασκευάσω μερικές πειραματικά. Όμως, διαβάζοντας άλλα άρθρα σχετικά με την κυψέλη από φελιζόλ, απογοητεύτηκα. Έσπαγε εύκολα με το βάρος, τριβόταν, δεν άντεχε σε μεταφορές κλπ. Προφανώς η ποιότητα του φελιζόλ των ευρωπαϊκών κυψελών δεν είχε καμία σχέση με εκείνη του φελιζόλ που αγοράζουμε στα καταστήματα υλικών οικοδομών.\nΠανέμορφη! Αλλά δεν γνωρίζω αν συμφέρει από άποψης τιμής και αντοχής στο χρόνο.\nΦαίνεται η κόλλα στο πλάι της κυψέλης, και το άνοιγμα μεταξύ σώματος και καπακιού από το ξέστρο.\nΤο φελιζόλ είναι πολύ σκληρό. Προσπάθησα να βυθίσω το νύχι μου για να ελέγξω την σκληρότητα,\nκαι δεν κατάφερα να το βάλω μέσα στο φελιζόλ παρά μετά από μεγάλη πίεση και προσπάθεια. Άψογη!\nΕίδα όμως στην Εύβοια ετούτες τις κυψέλες που βλέπετε στις φωτογραφίες. Στην αρχή νόμισα ότι πρόκειται για ιδιοκατασκευή, αλλά όταν πήγα κοντά κατάλαβα ότι πρόκειται για επαγγελματικό προϊόν.\nΤο καπάκι αλλά και τα τοιχώματα αποτελούνται από φαρδύ φελιζόλ. Τα τοιχώματα είναι κολλημένα με κάποια κόλλα, και βιδωμένα με βίδες γυψοσανίδας. Νομίζω όμως πως ο κινητός πάτος αποτελεί πρόβλημα. Κοιτάξτε την παρακάτω φωτογραφία και θα καταλάβετε τι εννοώ.\nΟι οδηγοί της πόρτας εισόδου, βιδώνονται και στον όροφο,\nοπότε αν θέλεις να αναστρέψεις πατώματα θα πρέπει να ... ξεβιδώσεις.\nΓνωρίζει κανείς ποιος εισάγει τις κυψέλες αυτές.\n(Πάντως, συγκρίνοντάς την με την πλαστική κυψέλη, νομίζω οτι η πλαστική κυψέλη του Έλληνα κατασκευαστή υπερέχει αρκετά...)\nΠλαστική Ελληνική κυψέλη. Μου φαίνεται οτι τελικά είναι πολύ ανώτερη ποιοτικά.\nΜόλις επικοινώνησα με τον ιδιοκτήτη των κυψελών. Μου είπε ότι είναι πολύ ευχαριστημένος, και ότι και άλλοι φίλοι του που έχουν τέτοιες κυψέλες για περίπου 10 χρόνια, είναι και εκείνοι ευχαριστημένοι. Ο πάτος είναι ανοικτός με σίτα.\nΟι κυψέλες κοστίζουν 55 € δίχως τα πλαίσια και έρχονται λυμένες σε δέμα, και θα πρέπει να τις συναρμολογήσεις. Το δέμα περιέχει την κόλα και τις βίδες!\nΟ μελισσοκόμος, κος Σταύρος που κατοικεί στην Εύβοια, μου είπε πως τα μελίσσια σε αυτές τις κυψέλες έχουν μεγαλύτερη ανάπτυξη.\nΔυστυχώς ενώ τα πλαίσια που δέχονται είναι εκείνα που χρησιμοποιούμε (τύπου Hofman σε κυψέλη Langstroth) οι κυψέλες από φελιζόλ δεν είναι συμβατές με τις κλασικές ξύλινες. Δηλαδή αν έχεις στο μελισσοκομείο σου κυψέλες από φελιζόλ παράλληλα με τις ξύλινες, δεν μπορείς να ανταλλάξεις ορόφους μεταξύ τους. Με λίγα λόγια δεν είναι δυνατή μια σταδιακή αλλαγή των κυψελών από ξύλινες σε φελιζόλ, αλλά θα πρέπει να γίνει ριζική αλλαγή στο μελισσοκομείο μας.\nΗ Ασκοσφαίρωση, ή Ασβεστώδης γόνος, ή Κιμωλίαση, οφείλεται στο μύκητα Ascosphaera apis (Maassen ex Claussen) o οποίος ανήκει στούς Ασκομύκητες της οικογένειας Ascosphaeraceae\nΟ μύκητας Ascosphaera Αpis στο μικροσκόπιο.\nΕίναι μια ασθένεια του γόνου των μελισσών που παρατηρείται σε περιόδους υψηλής υγρασίας. Νοσούν τα αδύνατα μελίσσια που δεν μπορούν εύκολα να ρυθμίσουν την θερμοκρασία και υγρασία της κυψέλης τους.\nΧαρακτηριστική εμφάνιση Μωσαϊκού στην περιοχή του γόνου.\nΟι νεκρές μουμιοποιημένες προνύμφες φαίνονται καθαρά μέσα στα ασφράγιστα κελιά τους.\nΑυτό το μελίσσι δεν ήταν δυνατό, αλλά υπήρχαν και άλλα πιο αδύνατα που δεν επηρεάστηκαν.\nΗ πρώτη εικόνα που βλέπει ο μελισσοκόμος όταν ανοίξει μιά προσβεβλημένη κυψέλη.\nΠαρόλο που ο πάτος είναι ανοικτός με σίτα και η κυψέλη αερίζεται ικανοποιητικά, η ασκοσφαίρωση δεν απετράπη.\nΟ νεκρός γόνος έχει γεμίσει τον πάτο της κυψέλης. Το μελίσσι κοντεύει να καταρρεύσει!\nΤα μελίσσια βρίσκονται σε υψόμετρο περίπου 1000 μέτρων, εκεί που αρχίζουν τα έλατα. Οι θερμοκρασίες κυμαίνονται μέσα στο εικοσιτετράωρο από 15 ως και 35 βαθμοί Κελσίου.\nΚουφάρια προνυμφών, σκληρά σαν πέτρα.\nΕίχατε τέτοια προβλήματα φέτος;\nΠώς αντιμετωπίζετε εσείς την Ασκοσφαίρωση;\nΜε πλαστικές σφαίρες, χειροβομβίδες από καουτσούκ,...\nΦωτογραφία από industry Έχω δεί μερικές κυψέλες εξωτερικού από Πολυστερίνη. Αυτές οι κυψέλες μου είχαν προξενήσει το ενδιαφέρον, δ...